Pelajar Malaysia Berkongsi Pengalaman Travel Ke Beirut Dan Lihat Demonstrasi Jalanan

Baru-baru ini salah seorang daripada penulis Vocket yang merupakan pelajar perubatan di Jordan telah berpeluang travel ke Beirut. Seorang yang suka mengembara, setakat ini beliau telah travel ke 19 negara.

Memandangkan Beirut adalah antara negara yang tidak begitu dikunjungi oleh rakyat Malaysia, maka Vocket telah memujuk beliau untuk berkongsi pengalaman sewaktu ke sana.

Ikuti temubual bersama Hariz Hazwan untuk mengetahui beberapa insiden yang telah berlaku sewaktu beliau ke Beirut.

Vocket: Hi Hariz. Boleh berikan sedikit latar belakang? Nama dan belajar di mana? Walaupun Vocket dah kenal Hariz tapi semestinya pembaca Vocket belum kenal, hehe.

Hariz: Nama saya Muhamad Hariz Hazwan Bin Mohd Zarir, pelajar jurusan Perubatan di Jordan University of Science of Technology.

Vocket: Hariz baru saja travel ke Beirut. Berapa hari ke sana dan pergi secara solo atau berkumpulan?

Hariz: Saya baru sahaja pulang dari trip solo ke Lubnan selama seminggu. Namun saya mempunyai kawan berbangsa Lubnan di sana dan kebanyakan waktu saya untuk trip kali ini dihabiskan di Beirut. Saya telah pun ke Lubnan 4 tahun lalu untuk tujuan hiking di Lebanon Mountain Trail bersama rakan-rakan pelajar yang lain.

Its true Beirut is unbelievably expensive, the internet connection is pretty bad, electricity is cut off for sometimes everyday, but even the cheapest (and really cheap) croissant in the pastry stand in the street of Beirut taste way wayyy better than the most expensive one here in Jordan.

Now I’m having priority problem – good croissant vs good internet.

Vocket: Boleh kongsikan pengalaman sewaktu di Beirut terutama dari segi suasana dan warga tempatan dari kacamata Hariz

Hariz: Sebagai seorang yang telah menetap agak lama di Timur Tengah dan telah melawati 8 negara-negara Arab, I have to say, Lebanon represent a curious and interesting case.

I find it very interesting to see the width of spectrum of Arab culture. And I have to say, Lebanon is definitely the most liberal Arab country as well as having the most cultural mix – due to the fact that the country is melting pot of different reli-gions, cultures and belief.

Di bahagian utara Lebanon kebanyakan rakyatnya adalah Kristian manakala di bahagian selatan kebanyakannya adalah Muslim (dan seperti yang anda tahu, menjadi kubu Hezbollah).

Contohnya, saya ke pantai di Tyre, adalah pemandangan biasa perempuan berbikini bersama perempuan berpurdah di pantai ter-sebut.

Anda juga boleh bergerak dari satu kawasan yang sangat konservatif ke kawasan yang sangat hedonistik dan penuh dengan bar kurang dari 15 minit perjalanan. Saya kira ianya sesuatu yang menarik.

Lebanon juga merupakan sebum negara yang cantik, berlatarkan gunung ganang, Gunung Lebanon di bahagian timurnya dan juga Laut Mediterranean di bahagian baratnya dan kaya dengan sejarah dan tinggalan lampau.

Tak lupa juga pada makanannya yang enak kerana rakyatnya sangat menitik berat akan perihal makanan. Saya rasa semua tahu akan Lebanese Foods, dan saya kira Lubnan adalah negara Arab yang mempunyai makanan paling sedap. Namun begitu, harus diketahui bahawa kos hidup di Beirut amatlah tinggi dan dalam sesetengah perkara amatlah tidak memadai harganya.

Juga terdapat banyak kesan perang, lubang-lubang kesan peluru di dinding-dinding bangunan di sekitar Beirut, dan bagi saya ianya agak menarik.

Oh sebagai seorang lelaki normal, saya juga harus nyatakan yang perempuan-perempuan Lebanon rata-ratanya amatlah cantik.

Vocket: Bagaimana pula kehidupan sosial masyarakat di sana dari pengamatan Hariz sewaktu berkujung ke Beirut?

Hariz: Seperti yang saya sebutkan di atas, Lubnan tidaklah seperti negara-negara Arab yang lain. Kehidupan sosial di Beirut pada pengamatan saya jauh lebih terbuka berbanding negara Arab yang lain.

Sebagai contoh, saya ada melawat protes kepada kerajaan di sana dan amatlah menjadi kebiasaan untuk golongan muda-mudi lelaki dan perempuan berkenalan satu sama lain dan bertukar nombor telefon di tempat protes – sesuatu yang mustahil berlaku di kebanyakan negara Arab lain.

Beer bukanlah perkara yang asing di setiap kedai runcit di seluruh Beirut dan kebanyakan warganya amat menggemari muzik.

Menurut rakan saya warga Lubnan, workplace affair juga bukanlah sesuatu yang jarang berlaku. Namun, memanglah saya tidak dapat mengeneralisasikannya kerana harus diingat, Lebanon juga merupakan negara kepada Hezbollah.

Lagi satu perkara yang amat penting adalah saya menjadi lebih ‘invisible’ dan tenggelam ketika berada di Beirut berbanding ketika berada di bandar-bandar Arab yang lain dan ini membuatkan saya lebih selesa.

Vocket: Adakah terdapat ramai pelawat dari Eropah turut travel ke Beirut?

Hariz: Ya, sepanjang saya di sana, saya turut menemui ramai pelawat dari Eropah dan seluruh dunia. Namun kebanyakan daripada mereka tinggal di sana samada untuk tujuan kerja mahupun pendidikan seperti mengambil kelas bahasa Arab.

Vocket: Boleh kongsikan tempat-tempat menarik yang sempat Hariz kunjungi di Beirut?

Hariz: Pada kunjungan saya kali ini ke Lubnan, saya tidaklah banyak melawat seperti yang sebelumnya, namun saya sempat ke Batroun, Byblos (Jbeil), Saida, Tyre dan sekitar Beirut.

Pada lawatan pertama saya dulu, saya sempat singgah di Tripoli yang amat terkenal dengan manisan mereka dan juga hiking di Lebanon Mountain Trail di Bcharre, pekan kepada penyair Arab yang sangat tersohor Gibran Khalil Gibran.

So, in 3 days my ATM card got sucked in the ATM machine twice in Beirut.
I didn’t know that my ATM card is that desirable here in Beirut.

Vocket: 2 kali kad ATM Hariz kena telan di Beirut. Apa yang terjadi sebenarnya dan adakah berjaya di atasi?

Hariz: Hahah! Pertamanya, haruslah diketahui bahawa di Lubnan, tidak seperti di Malaysia ataupun negara lain, wang keluar terlebih dahulu di ATM sebelum kad.

Kali pertama, saya terlupa akan kad saya kerana tidak biasa dengan perkara ini. Petang tersebut saya kaget setelah menyedari kehilangan kad.

Keesokan harinya saya terus ke bank dan try to figure out if I left my card at the ATM. Of course, they were all unhelpful by saying saya kena tunggu lagi 4 jam baru mesin boleh dibuka, dan jika dibuka saya tidak akan dapat terus kad tersebut.

Saya tidak berpuas hati, saya menemui pegawai kedua, dan pegawai kedua memberitahu saya, mesin ATM sudahpun dibuka pada pagi tersebut dan tiada kad dijumpai.

Akhirnya, saya menjumpai pegawai ketiga, dan cuba yakinan beliau untuk membuka mesin pada waktu tersebut juga, dengan menyatakan saya akan pulang keesokan harinya dan tidak ada tempat tidur pada malamnya kerana ketiadaan wang.

Beliau akhirnya akur, dan membuka mesin tersebut dan alhamdulil-lah kad saya ada dijumpai. Setelah menunggu kelulusan selama 2 jam, akhirnya beliau menyerahkan kad ATM kepada saya.

Keesokan harinya, saya cuba mengambil wang pula di mesin ATM lain dan terkejut kerana mesin menunjukkan wang saya hanya tinggal 50,000 Lebanese Lira (bersamaan 30USD).

Kerana tidak berpuas hati, saya memasukkan kad saya untuk kali kedua. Mesin akhirnya stuck dan freeze, dan kad saya ditelan untuk kali kedua.

Saya cuba mendapatkan kembali kad saya pada keesokan harinya (kerana ianya hari cuti), namun malangnya, kad saya stuck di mesin ATM yang bukan berada pada branch, maka prosedurnya lebih ketat dan memakan masa seminggu sekurang-kurangnya.

Sekarang saya telah pulang ke Jordan dan membuat kad ATM baru di sini dan telahpun batalkan kad pertama.

Vocket: Boleh kongsikan sikit kisah di sebalik protes dan aksi selfie lagak berani lelaki dari Asia ni? Hehe.

Selfie with police guarding the Parliament in Beirut protest.

Untuk selfie ni saya tak tipu la, memang cuak. Takut dua-dua pihak marah, polis dan juga demonstran (sebab saya ambil selfie dengan polis!)

Hariz: Hahah! Mungkin sesetengah pembaca telah pun mengetahui bahawa terdapat demonstrasi dan protes di Beirut sekarang ini (ketika gambar di atas diambil, telahpun masuk hari ke 11 dan demonstrasi belum lagi berhenti).

Ini kerana rakyat tidak berpuas hati akan korupsi oleh kerajaan mereka and the dissapoinment was exacerbated by the most recent government’s failure in solving garbage and waste disposal problem.

Kali pertama saya tiba ke demonstrasi adalah pada malam pertama, sekitar 9 malam bersama rakan saya yang bersungguh-sungguh mahu menyertai demonstrasi tersebut.

Saya secara semulajadinya memang curious untuk melihat apa yang berlaku, namun saya juga tidak ada pilihan lain kerana ketika itu kami baru tiba di Beirut dari Tyre, dan harus melalui kawasan demonstrasi.

Ketika kami tiba, keganasan demonstrasi berada pada kemuncaknya, saya dapat dengar berdentum-dentum bunyi tembakan. Peluru ditembak ke langit dan terdapat banyak red flare.

Para demonstran berlari disembur oleh penyembur dan terdapat banyak bom asap dilontarkan oleh pihak polis. Malah ada satu bom asap yang jatuh hampir dengan saya sebelum saya lari.

Memang masa tu keadaan macam dalam warzone. It was an interesting experience seeing that, dan saya malu nak mengaku pada semua orang, tapi as a bit of adrenaline junkie, I kind of enjoyed the experience.

This picture capture huge part of my take and perspective on Beirut – city of beauty and struggle.

Tapi jangan risau, saya cuba sedaya upaya mengambil langkah keselamatan dan telah bersama dengan seorang wartawan Al Jazeera yang sentiasa mendapat update akan situasi terkini.

Malangnya, saya menggunakan iPhone, maka saya tidak dapat merakam apa yang berlaku. Demonstrasi asalnya bermula dengan tenang pada pukul 6 petang, jadi keesokan harinya, saya cuba meninjau keadaan ketika tenang.

Lagipun tempat demonstrasi hanya 5 minit sahaja berjalan kaki dari hotel saya dan kad ATM saya dah stuck, memang tak dapat buat benda lain la!

Baca: Keindahan Syria Satu Ketika Dulu Sebelum Perang

Vocket: Boleh berikan beberapa tip khas untuk rakyat Malaysia yang ingin berkunjung ke Beirut? Adakah perlukan visa, tempahan hotel. Bagaimana pula dari segi pengangkutan, makanan dan aspek keselamatan?

Hariz: Pertamanya – visa tidak diperlukan. Terima kasih kepada Kementerian Luar Malaysia yang menjalankan kerja dengan baik. Tempahan hotel adalah disarankan terutamanya di Beirut pada musim panas kerana kebanyakan bilik habis ditempah.

Dari segi pengangkutan agak menarik, kerana terdapat 2 jenis kenderaan awam di tengah Beirut – iaitu van dan kereta sewa. Van berkos 1000 Lebanese Lira (0.70USD) dan kereta sewa pula, terdapat 3 sistem.

Anda perlu memberitahu kepada driver samada “servis” (2000LL) atau “servisein” (2 servis – 4000LL) ataupun “taxi”(10,000LL).

Sekiranya anda memberitahu servis, ini bermakna anda memilih untuk berkongsi kereta dengan penumpang lain, dan jaraknya tidaklah terlalu jauh.

Dan untuk jarak yang lebih jauh anda boleh memilih servisain (juga berkongsi kereta dengan penumpang lain) ataupun taxi. Perkara ini dipersetujui antara anda dan pemandu kereta tersebut.

Manakala, untuk perjalanan lebih jauh keluar Beirut mencecah sejam atau 2 jam perjalanan, tambang untuk van atau minibas pula hanyalah 2000LL (1.4USD).

Bagi saya, Lebanon merupakan negara Timur Tengah yang dikurniakan dengan makanan yang enak, namun harus diingat harganya agaklah mahal.
Untuk aspek keselamatan? Saya rasa just follow common sense.

Note to self in Lebanon: When really nice and super friendly old men mention that he’s single, you need to slowly and politely retract yourself from the conversation.

Vocket: Ada peristiwa lucu atau agak ngeri yang berlaku di sepanjang kunjungan Hariz ke Beirut yang ingin dikongsikan?

Hariz: Tak pernah dalam hidup saya ramai betul orang tua LELAKI cuba nak mengorat saya dalam tempoh yang singkat. Atau pun memang sebelum ni saya tak pernah perasan dan kali ni, ada kawan saya yang pointed out yang orang-orang tua ini tengah mengorat saya.

Lagi pula, setakat pengalaman saya adalah perkara biasa orang tempatan friendly dan baik hati dengan orang asing seperti saya. Memang pelik dan confusing dalam masa yang sama, tapi I try my best to not be rude in retracting myself from them.

But I have to say, they’re very good in getting my number, that I didnt realise its happening, I just wish I have their mad skill hahah!

Antara perkara kelakar lain yang selalu berlaku adalah ramai dari warga tempatan yang konfius jika saya seorang Arab kerana bertutur dalam Bahasa Arab dengan agak baik dengan mereka. Seronok tengok orang confuse ni.

Apparently not only Tunisians are confused if I’m an Arab or not (they were always guessing if I’m Lebanese)

Today, a Lebanese thought I’m sort of half Lebanese while on another occasion two Lebanese thought I might be some sort of Arab, “yumkin min Masr aw min bilad ttani (maybe Egyptian or from other countries)” according to them.

Terima kasih kepada Hariz kerana sudi berkongsi kisah pengembaraan yang menarik di Beirut bersama Vocket.

Baca lagi: Rupanya Iran Memiliki Keindahan Yang Memukau

LIKE dan FOLLOW Vocket di Facebook serta Instagram


Kisah Hebat ONEXOX TKKR SAG Yang Muncul Juara ARRC 2019 Dengan Dana Sendiri

Sudah menjadi lumrah di negara kita dimana sukan bola sepak yang mempunyai jumlah penonton yang ramai lebih mendapat tumpuan dan terbaharu acara melibatkan e-sukan antara yang diberi fokus.

Terbaharu, tular di media sosial apabila pasukan ONEXOX TKKR SAG berjaya mengejutkan ramai serta pasukan-pasukan lain yang bertanding apabila muncul juara dalam ASB1000 Kejuaraan Motosikal Asia (ARRC) 2019.

Kegembiraan penunggang pasukan ini iaitu Azlan Shah Kamaruzaman di Buriram, Thailand turut dikongsi dengan membawa bendera Jalur Gemilang sejurus selepas kemenangan. Walau bagaimanapun, kegembiraan beliau sekadar dikongsi bersama ahli pasukan selepas dikatakan hanya sebuah media bercetak yang tampil membuat liputan. Berikut kami kongsikan dengan lebih lanjut pasukan ONEXOX TKKR SAG.

Lebih mengejutkan ramai, siapa sangka tanpa tajaan serta modal yang besar seperti pasukan lain, pasukan ONEXOX TKKR SAG berjaya mengalahkan pasukan Honda yang mempunyai menyediakan modal sebanyak $2 juta (RM8.33 juta) bagi tahun 2019.

Kejayaan pasukan ini secara tidak langsung telah membuka mata ramai serta pasukan Honda setelah jentera BMW S 1000 RR bukan sahaja muncul juara malah meninggalkan jentera Honda dengan tempoh 6 saat.

Sebagai perbandingan, pasukan ONEXOX TKKR SAG boleh dikatakan masih baru dalam arena permotoran walau bagaimanapun kejayaan yang dicapai ternyata sangat membanggakan.

Berdasarkan perkongsian pengguna Facebook Nor Hafiz, pasukan ONEXOX TKKR SAG memilih jentera BMW kerana jenama ini menawarkan full factory support. Selain itu, jenama ini turut mempunyai nilai komersial yang tinggi dimana kemenangan mereka bakal membolehkan mereka menerima tajaan daripada jenama ini.

BMW S1000 RR yang dibeli telah mendapat pakej dan kemasan enjin di BMW Motorrad dan Alpha Racing. Selain itu, pasukan ini juga turut menggunakan khidmat Peter Shouten selaku data engineer mereka.

Walau bagaimanapun, selain Peter Shouten pasukan ONEXOX TKKR SAG memilih untuk memberi peluang kepada anak Malaysia TKKR yang diketuai oleh Saudara Raja Zaini , Najib HKM , Hafiz, Ijam dan Nasa. Kekurangan modal bagi pasukan ini membuatkan mereka terpaksa melupakan hasrat untuk mendapatkan seorang krew daripada Alpha Racing.

Hasil usaha keras pasukan ONEXOX TKKR SAG apabila mereka berjaya menjuarai ASB1000 Kejuaraan Motosikal Asia (ARRC) 2019 sekaligus berjaya mendapat empat jentera BMW 2019 yang baru, parts berjumlah €25,000 (RM115,670), serta perbelanjaan khidmat Peter Shouten dan Marcus Reiterberger ditanggung oleh BMW Motorrad.

Difahamkan pada tahun 2020, pasukan ONEXOX TKKR SAG dijangka bakal mengekalkan krew sedia ada berdasarkan kepercayaan kepada anak tempatan sekaligus berusaha untuk menaikkan nama Malaysia ke persada antarabangsa.

Tahniah diucapkan buat penunggang Azlan Shah Kamaruzaman serta pasukan ONEXOX TKKR SAG diatas hasil usaha keras anda dalam mengharumkan nama Malaysia. Semoga lebih banyak kejayaan berjaya dicapai oleh pasukan ONEXOX TKKR SAG selepas ini.

Dalam perkembangan lain, Hafizh Syahrin pada bulan lalu telah menyertai perlumbaan kereta 1,000km di Sepang. Selain itu, Hafizh Syahrin dilaporkan tidak ada dalam pelan KTM Tech3 bagi musim hadapan.

Hafizh Syahrin Buat Kerja ‘Gila’, Sertai Perlumbaan Kereta 1,000km Di Sepang

Hafizh Syahrin Sah Tiada Dalam Pelan KTM Tech3 Musim Hadapan


Walaupun Hidupnya Kelam, Wanita Ini Dianugerah Anak Yang Soleh

Nota Editor: Kisah menyayat hati ini telah dikongsikan di Facebook Puan Natipah Abu, seorang penyelia rumah anak yatim dan miskin Darul Aitam, Kuala Ketil, Kedah. Puan Natipah juga merupakan pelawat tetap ke rumah anak yatim Kuala Nerang, Kedah. Kami kongsikan semula kisah ini  dengan izin dari beliau.

Semoga kisah ini membawa keinsafan buat kita bahawa di sebalik apa yang kita miliki masih ada insan yang bernasib malang dan memerlukan bantuan dari kita. Juga, meskipun kisah hidup wanita bernama Siti ini kelam, kasih sayang Allah tetap ada padanya dengan anugerah anak yang soleh.

Rumah inilah menjadi tempat berlindung mereka tiga beranak

Saya kongsikan kisah menyayat hati ini buat sahabat facebook saya di sini sebagai iktibar buat kita semua. Mudah-mudahan kisah ini akan membuka pintu keinsafan buat saya dan kita semua tentang betapa besarnya rahmat Allah S.W.T terhadap kita berbanding insan lain di luar sana.

Kisah tragis Siti (bukan nama sebenar, 39 tahun) sudah lama sampai ke telinga saya. Namun saya tidak berpeluang melawat dia kerana lokasi kami yang jauh dan saya tidak mempunyai nombor telefon warisnya.

Namun sejak pertama kali mendengar tentang Siti hati saya memang berhajat sangat hendak menziarahinya.

Hari ini, alhamdulillah hajat yang sekian lama bersemi itu tertunai sudah. Namun pertemuan hari ini sungguh di luar dugaan saya malah realiti yang tragis ini tidak pernah terjangkau akal saya.

Siti seorang OKU. Dia bisu malah mentalnya tidak seperti insan lain. Ketika usianya 18 tahun dia menjadi mangsa kerakusan nafsu durjana lelaki lalu terahirlah Adam (bukan nama sebenar, 18 tahun).

Makanan siap di masak dihantar jiran sebelah. Selepas makan Siti pandai mencuci pinggannya

Ketika usianya 30 tahun sekali lagi dia dinodai dan terlahirlah Idris (bukan nama sebenar, 9 tahun) dari rahim insan yang tidak berdaya dan tidak berdosa itu.

Pertama kali bertemu dan menatap wajah Siti saya sebak sekali. Sampainya hati lelaki itu menodai Siti yg terlalu naif. Siti yang bisu itu hidup dalam dunianya sendiri.

Siti tidak pandai menonton tv, Siti tidak punya sesiapa sebagai kawan selain seekor kucing. Kucing itulah teman setianya. Sesekali Siti akan meraung bila “bergaduh” dengan kawan baiknya itu.

Bukti kasih seorang anak. Siti tidur di atas katil dan Adam sisinya, tilam di atas lantai. Kalau anak-anak tiada tidurlah Siti sendirian di rumah ini

Namun kuasa Allah S.W.T Siti kenal dan kasih akan anak-anaknya dengan caranya tersendiri. Malah saya kira arwah orang tua Siti telah mendidik Siti dan anak-anaknya cukup sempurna.

Siti yang serba kekurangan itu tidak seperti manusia hari ini yang sewenang-wenangnya membuang bayi mereka. Anak-anak Siti juga dididik menyayangi dan menghormati Siti. Siti juga tidak suka keluar rumah malah dia sangat menjaga kebersihan rumah.

Siti ada menerima wang JKM RM300 sebulan dan dengan wang itulah, jiran terdekatnya menyara Siti dan anak-anaknya sejak 2 tahun yang lalu setelah kematian ibunya.

Siti anak tungggal. Jiran itulah yang menyediakan makan minum Siti malah menguruskan Siti setelah Adam memilih unttk mengikuti kursus kemahiran otomatif dan berhijrah meninggalkan ibunya hidup sendirian di rumah ini.

Idris pula dihantar ke rumah anak yatim. Di rumah anak yatim itulah saya berkasih sayang dengan Idris seterusnya mendengar tentang Siti.

Ketika saya memberitahu Siti hendak mengambil gambarnya, Adam meminta ibunya mengenakan tudung. Sedihnya, Siti tak pandai memakai tudung dan harus dibantu.

Baju terpakai pemberian orang diisi dalam beg plastik kemudian diselimut rapi

Ketika Adam membuka kain penutup bungkusan baju terpakai untuk mencari tudung buat ibunya, Siti marah dan menampar tangan Adam. Sangkanya Adam hendak memunggah pakaian yang dia simpan rapi.

Apabila saya tunjukkan kamera, Siti senyum panjang lalu duduk bersimpuh penuh sopan di hadapan saya. Yaaa, Siti seorang perempuan yang cantik. Kulitnya putih, tubuhnya juga kecil molek.

Sebelum pulang saya serahkan sedikit wang sumbangan penderma dari TABUNG JARIAH DAPUR RAMADAN kepada Adam juga barang-barang dapur untuk memasak.

Saya bertekad untuk membela nasib dua beradik ini, memastikan mereka berjaya dalam pelajaran.

Melihat saya hendak melangkah pulang, Siti pantas menghulurkan sebelah tangannya untuk bersalaman dengan saya.

“Mak….salam tangan mana tu…tu tangan kiri “. Cepat-cepat Siti menukar huluran tangannya sambil ketawa kuat. Saya menyambut penuh sayu.

Kini fahamlah saya mengapa Idris menangis teresak-esak apabila saya bertanya tentang ibunya satu masa dulu. Idris pernah mewakili sekolahnya dalam Tilawah Al Quran.

Saya tinggalkan Adam dengan kata-kata semangat. Dan saya lihat mata Adam merah berkaca mengiringi langkah saya.

BACA: Yatim Piatu Kerana Kecuaian Orang Lain, Lelaki Ini Berkongsi Rasa Hati Beliau

BACA juga: Kisah Menyentuh Hati Di Sebalik Sekolah Anak Pelarian Syria Diasaskan Oleh Pelajar Malaysia

LIKE dan FOLLOW Vocket di Facebook serta Instagram


Peminat Telah Bercakap Tentang Hal Ini. Akhirnya Neelofa Dedahkan Melalui Video 11 Minit Ini.

Penghijrahan Neelofa baru baru menjadi perhatian ramai dan mesti ada diantara anda ingin mengetahui kisah disebalik keputusan pelakon & pengacara popular ini untuk bertudung penuh.

Neelofa muncul dalam sebuah segmen melalui siaran radio IKIM FM untuk menceritakan kisah perjalanan beliau sepanjang lebih setahun untuk mencari kebahagiaan yang kekal selepas memiliki segalanya dalam hidup.

Selain mengikuti kelas agama & membaca, antara langkah awal Neelofa untuk terus berhijrah adalah untuk melengkapkan solat lima waktu dan berkat doa dalam solat harian, Neelofa percaya Tuhan turunkan hidayah untuk dirinya.


Daripada Seorang Tukang Cuci Pinggan, Kini Saya Miliki Perniagaan Di USA

Walaupun berat di hati untuk meninggalkan keluarga, isteri dan anak-anak, demi sesuap nasi, saya nekad untuk mencuba sesuatu yang baru di bumi Amerika.

Mungkin dengan penghijrahan ini dapat membantu saya untuk terus maju serta mencapai impian mengembara ke seluruh pelusuk dunia satu hari nanti.

Baca kisah saya yang Rugi Dalam Perniagaan Dan Tekad Mengembara Ke USA Untuk Cari Peluang Baru

Perjalanan saya menuju ke Amerika tidak semudah yang disangka. Pelbagai persediaan perlu dibuat terutamanya melibatkan keperluan keluarga sehinggakan saya terpaksa menjual sebuah kereta lama kesayangan kerana mahu membeli tiket penerbangan ke Amerika.

Tiket yang mampu dibeli hanya tiket sehala sahaja, bermakna tidak dapat tidak saya wajib ikhtiar bagaimana untuk teruskan hidup di bumi asing nanti.

Sebaik mendarat di lapangan terbang JFK New York city, saya bersujud syukur. Terasa bagai ada satu semangat yang baru dalam diri untuk meneroka rezeki di bumi Amerika. Alhamdulillah syukur pada Allah.

Sebelum melangkah keluar daripada lapangan terbang, saya terpaku dan berfikir ke mana harus dituju? Di mana mahu bermalam? Kerana saya tiada apa-apa.

Datang seorang diri, tiada saudara mahupun kenalan. Hanya berbekalkan 300 dolar di tangan hasil pemberian keluarga.

Jangan mengeluh bila tengok dalam akaun hanya tinggal RM10, kerana ada orang lain lebih susah yang tidak punya tempat tinggal dan wang walau untuk sesuap nasi. Bayangkan jika nafas terhenti, nikmat apa lagi yang kita inginkan? sentiasa bersyukur. Alhamdulillah.

Pada mulanya saya ingin mencuba nasib di kota metropolitan New York. Disebabkan kos sara hidup yang sangat tinggi, ditambah pula duit saku di tangan yang semakin menyusut saya mengubah haluan ke beberapa kawasan pedalaman di negeri New York dengan harapan dapat mencari apa-apa peluang pekerjaan.

Panggilan temuduga pertama sebagai pembantu pejabat di pedalaman Wilsboro tiada jawapan. Walaupun terpaksa mengusung beg dalam cuaca yang sangat sejuk, saya redha. Mungkin tiada rezeki saya di sana.

Kemudian saya terima temuduga ke 2 di sebuah syarikat swasta di Syracuse. Alhamdulillah temuduga Berjaya. Saya diterima kerja.

Oleh kerana syarikat tersebut agak jauh dari kemudahan pengangkutan awam serta lokasinya yang jauh dari tempat tinggal, saya terpaksa menolak tawaran tersebut. Saya redha, mungkin tiada rezeki saya di sana.

Sehinggalah pada satu petang sedang saya berjalan di kawasan universiti Syracuse, saya ternampak satu notis “pekerja diperlukan” di sebuah restoran masakan Jepun dan Korea.

Mungkin rezeki saya petang itu, sekali temuduga saya terus diterima kerja, alhamdulillah. Betapa gembiranya rasa, maklumlah duit tunai dalam tangan hanya tinggal 13 dolar sahaja pada masa itu.

Walaupun kerja yang ditawarkan hanya sebagai tukang cuci pinggan dan bukannya di pejabat berhawa dingin yang diidamkan, biarpun terpaksa berdiri hampir 14 jam satu hari di dapur, saya tetap bersyukur dan ingat kembali tujuan utama saya ke bumi amerika ialah untuk mencari rezeki. Saya tidak boleh mengalah. Saya kena kuatkan diri.

Dua minggu pertama merupakan satu ujian yang sangat berat bagi saya kerana itulah pengalaman pertama saya bekerja sebagai tukang cuci pinggan sepenuh masa.

Rasa seperti mahu sahaja cari kerja lain, penatnya hanya Allah yang tahu. Jika sebelum ini hampir 10 tahun saya berkecimpung dalam dunia perniagaan sebelum mengalami kerugian, tidak pernah terbayang yang saya akan bekerja sebagai tukang cuci pinggan. Hebat percaturan Allah, saya redha dengan ketentuan Ilahi.

Belum sempat saya membuat keputusan terburu-buru untuk berhenti kerja, saya dinaikkan pangkat kepada pembantu chef. Allahu Akbar.

Walaupun saya bukanlah mahir dalam bidang memasak, tetapi dengan pengalaman yang ada ketika membuka restoran sebelum ini, sedikit sebanyak dapat membantu saya menggunakan kemahiran dapur.

Chef sangat suka dengan hasil kerja saya. Apalah agaknya reaksi orang kampung jika melihat saya yang berkelulusan ijazah luar negeri bekerja di dapur! Mungkin kata-kata sinis yang akan saya terima barangkali.

Alhamdulillah, bermula sebagai tukang cuci pinggan, saya dapat pengalaman sebagai pembantu chef, sambil itu saya diajar bagaimana untuk membuat sushi.

Kami semua seperti sebuah keluarga. Jika pada awalnya saya hampir berputus asa, kini saya sangat seronok dapat bekerja dengan mereka.

Hampir 2 bulan saya bekerja di situ, restoran tersebut terpaksa ditutup atas sebab yang tidak dapat dielakkan.

Pun begitu, banyak perkara baru yang sempat saya belajar di restoran ini. Bbermula dari cara membasuh pekakas dapur dengan betul hinggalah kepada proses penyediaan makanan.

Rupa-rupanya cara saya pegang pisau selama ini juga tidak betul. Patutlah sayur yang saya potong semuanya condong ke tepi.

Bila dikenangkan kembali, saya juga mengalami nasib yang sama ketika membuka restoran masakan Arab sebelum ini.

Walaupun pada mata kasar nampak seperti maju dan ramai pelanggan, akhirnya saya terpaksa menutup restoran tersebut kerana tidak mampu untuk menampung kos operasi yang tinggi.

Perjalanan saya tidak terhenti di situ. Dari Syracuse saya kembali ke New York city dengan penuh keyakinan dan azam yang tinggi.

Di sini saya membuat kerja sambilan sebagai pembantu chef sushi. Kebetulan saya sempat belajar teknik asas membuat sushi ketika di restoran sebelum ni, jadi sedikit sebanyak memberi keyakinan kepada saya untuk menceburi kemahiran baru.

Nampak seakan sangat mudah untuk buat sushi tapi sebenarnya ianya sangat susah dan memerlukan ketelitian serta kemahiran yang tinggi.

Saya diajar bermula dari cara memotong sayur, masak nasi, penyediaan bahan mentah. Kemudian beralih kepada cara memotong sushi.

Selepas hampir sebulan setengah menuntut ilmu sushi, barulah saya berpeluang untuk membuat sushi dari A to Z. Ya Allah gembiranya rasa bila diberi peluang untuk membuat sushi. Terasa pengorbanan selama ini sangat berbaloi.

Alhamdulillah, dipendekkan cerita, saya dan sahabat saya yang merupakan warga Korea berjaya mendapatkan kiosk sushi di sebuah hypermarket di New Jersey. Kami berdua mejadi rakan kongsi bisnes, kini telah mempunyai 2 orang pekerja sepenuh masa.

Walaupun masih belum boleh mengira untung saya sangat bersyukur pada tuhan yang esa. Bila dikenangkan ketika saya mula mendarat di bumi Amerika, hanya Allah yang tahu betapa sukarnya untuk saya meneruskan kehidupan di sini.

Hidup seperti di jalanan, berpindah randah dari satu tempat ke satu tempat yang lain. Saya mula membina kenalan baru.

Besar tanggungjawab yang dipikul, bukan hanya diri sendiri perlu difikirkan bagaimana mahu terus hidup di sini, di tempat baru yang saya sendiri tidak tahu apa-apa.

Tetapi keluarga, isteri dan anak-anak lebih lagi perlu difikirkan. Mereka lah yang membuatkan jiwa saya seperti ada satu aura luar biasa untuk terus cekal meneroka rezeki di bumi Amerika.

Daripada tiada kenalan, kini saya sudah mengenali ramai warga tempatan. Ada yang rapat seperti keluarga sendiri.

Daripada hidup di jalanan, berpindah randah sana sini, kini sudah ada tempat untuk berteduh.

Daripada tidak tahu apa-apa dan ke mana harus dituju, kini sudah mahir dengan selok belok kota metropolitan New York.

Daripada hanya beberapa helai duit dolar di tangan, kini sudah mula menjana sedikit rezeki. Alhamdulillah. Sudah boleh untuk makan sedikit mewah.

Rezeki Allah itu sangat luas. Kini saya sedang dalam proses menambah cawangan kedua serta dalam masa yang sama saya membuka sebuah syarikat trading yang memberi fokus kepada export dan import barang ke luar negeri. Alhamdulillah.

Imam shafie ada menjelaskan, setiap orang bermusafir itu akan mendapat 5 kebaikan iaitu:

1. Jika dia memerhatikan ciptaan Allah di tempat itu dengan iman, dia akan memperoleh iman.
2. Jika dia berhajat untuk mencari ilmu, dia akan mendapat ilmu.
3. Jika dia berjalan untuk menimba pengalaman, dia akan mendapat pengalaman. Melalui pengalaman, dia mendapat asas hikmah.
4. Jika dia bermusafir untuk mencari kenalan, dia akan mendapat kawan.
5. Jika dia mencari peluang untuk berniaga, dia akan mendapat rezeki.

Sungguh mendalam maksudnya jika dihayati.

Nasihat saya kepada rakan-rakan di luar sana, untuk berjaya dalam apa jua bidang yang diceburi bukalah pintu hati untuk menerima kritikan kerana hidup tanpa kritikan tidak akan membantu diri untuk lebih berjaya.

Sekiranya ditakdirkan anda terpaksa bermula dari bawah, usah malu dengan kata sinis orang sekeliling

Buat yang terbaik dan jalan terus, kerana mereka bukan penentu kepada kejayaan, tetapi sebaliknya diri kita sendiri yang menentukan hala tuju kehidupan.

Akhir kata, terima kasih saya ucapkan terutamanya buat keluarga, isteri dan rakan-rakan yang sentiasa memberi sokongan, nasihat serta kata-kata semangat untuk saya bangkit kembali. Sesungguhnya doa daripada kalian semua sangat saya hargai.

Semoga sedikit perkongsian di atas dapat memberi inspirasi kepada anda untuk lebih berjaya di masa hadapan inshaAllah. Daripada seorang tukang cuci pinggan, kini sudah memiliki perniagaan. Alhamdulillah. Itulah kisah saya.


Kisah Hotel Peninggalan British ‘Berhantu’ Di Taiping Yang Ramai Tidak Tahu

Orang kata jauh berjalan luas pemandangan, tetapi pernahkah anda terfikir untuk berjalan dan singgah ke tempat menyeramkan seperti bangunan lama yang sudah terbengkalai hampir setengah abad yang pastinya mempunyai sejarah dan kisah-kisah seram tersendiri.

Baru-baru ini, seorang pengguna Twitter @the_khayalans bercerita mengenai beberapa kisah sebuah hotel berhantu yang dikatakan suka memindahkan tetamu. Hotel tersebut ialah hotel Casuarina Inn terletak di Taman Tasik Taiping, Perak.

Ok hotel ni hampa boleh jumpa kat taiping n antara hotel berhantu la kat taiping. Hotel ni sebelah penjara taiping. Dengar citer hantu kat sini suke pindah2kan guest hotel 😌 pic.twitter.com/INwiVi2ccN

— syaf空 (@the_khayalans) September 16, 2019

Menariknya, hotel ini mempunyai reka bentuk bangunan British dan pernah menjadi tempat istirahat pegawai-pegawai British sewaktu mereka menjajah Tanah Melayu pada satu ketika dahulu dan kemudiannya diambil alih oleh kerajaan Perak pada September 1972 untuk dijadikan hotel budget.

Menurut beliau, cerita seram dan misteri yang dikongsikan ini adalah daripada cerita yang tersebar melalui penceritaan lisan serta pengalaman pengunjung yang pernah menginap di hotel berkenaan.

Cerita pertama ini diceritakan seorang rakan ibunya yang menyukai aktiviti paranormal dan pernah bermalam di hotel berkenaan selepas hotel itu ditutup. Katanya, semasa sedang membaca Al-Quran untuk mengisi masa lapang, ada entiti lalu dihadapannya tetapi tidak dihiraukan kerana sedang fokus membaca Al-Quran.

Tetapi tidak lama selepas itu, kedengaran bunyi pelik seperti benda kena tarik dari tingkat atas, bahunya tiba-tiba dipegang dan rakan ibunya ini terus mengikut bayangan tersebut menuju ke sebuah bilik kosong.

Kemudian, apabila dia cuba untuk keluar daripada bilik berkenaan, dia tidak menjumpai jalan keluar dan tertidur kerana kepenatan. Apabila terjaga, dia berada di luar hotel dengan barang-barangnya yang dicampak keluar.

Cerita seterusnya ini pula dikongsikan oleh pakciknya yang mempunyai seorang kawan yang pernah bekerja sebagai penyambut tetamu di hotel berkenaan. Gangguan seperti loceng di meja kaunter berbunyi sendiri sudah menjadi perkara biasa tetapi apa yang membuatkan rakan pakciknya ini berhenti kerja ialah apabila berjumpa dengan tetamu hotel yang merupakan ‘hantu’.

Menurut rakan pakciknya ini, ada satu keluarga mahu ‘check in’ ke hotel berkenaan dan mereka kelihatan agak aneh tetapi dia tetap meneruskan urusan daftar masuk dan serah kunci kepada tetamu berkenaan. Tidak lama kemudian, keluarga tersebut membuat panggilan untuk ‘room service’ dan memesan makanan dengan kuantiti yang sangat banyak serta meminta supaya makanan tersebut diletakkan di hadapan pintu bilik sahaja.

Apa yang peliknya, mereka sepatutnya cuma menginap untuk dua hari sahaja tetapi sehingga hari ketiga tiada proses ‘check out’ daripada keluarga tersebut. Rakan pakciknya ini pergi ke bilik berkenaan dan apabila diketuk beberapa kali tiada sahutan diterima. Lalu pintu bilik tersebut dibuka menggunakan kunci pendua dan apabila dibuka tiada orang di dalam bilik.

Anehnya, penghawa dingin dan kipas terpasang seolah-olah ada orang yang sedang menghuni bilik tersebut. Apabila diperiksa pada senarai nama tetamu yang menginap bilik berkenaan, tiada data yang menunjukkan bilik berkenaan berpenghuni.

Ekoran pelbagai khabar angin cerita seram dan misteri dialami oleh pengunjung dan pekerja hotel tersebar, sekitar Disember 2010 hotel tersebut ditutup kerana dikatakan pihak pengurusan tidak lagi mampu menampung kos pengurusan hotel.

Perkongsian cerita seram ini telah mendapat perhatian daripada netizen. Malah, ada netizen yang turut mengaitkan kisah drama Hotel De Luna dengan hotel ini.

Hotel ni sebelah dgn penjara. Seingat 2009 masa tu pernah menginap dalam 5bilik hotel. Tapi semua luar dari bngunan dekat dgn pokok buluh. Cantik lg masa tu. Tapi creepy sgt. Bilik xde aircond, bilik sgt lama. Kitorang kena ganggu. Bunyi suara dari luar bilik.

— ذاليخا 🥀 (@zalikha_ramli) September 17, 2019

Aku syak ni la hotel del luna sebenar nya .

Walaupun bangunan ini mempunyai kisah seramnya yang tersendiri tetapi bangunan ini perlu dijaga kerana rekaan bangunan yang unik. Untuk pengetahuan anda, ada peminat mendakwa jumpa ‘Hotel Del Luna’ sebenarnya wujud di Malaysia. Klik artikel di bawah untuk ketahui lebih lanjut.

Peminat Dakwa Jumpa ‘Hotel Del Luna’ Sebenar Di Malaysia

5 Hotel Di Malaysia Yang Sangat Unik Dan Bersejarah


53 Fakta Menarik Tentang Afghanistan Buat Anda Yang Ingin Travel Ke Sana

Saya kira anda telah pun membaca kisah saya yang menjalani latihan praktikal selama sebulan di hospital di Afghanistan.

Baca perkongsian saya sewaktu Jalani Latihan Praktikal Di Hospital Afghanistan

Jadi ada baiknya saya kongsikan juga 53 fakta tentang Afghanistan yang boleh anda jadikan rujukan jika merancang untuk datang ke negara ini:

1. Terdapat 23 lapangan terbang di serata Afghanistan.

2. Afghanistan adalah negara landlock yang bersempadan dengan Iran, Pakistan, Uzbekistan, Turkmenistan, Tajikistan dan China.

3. Kabul adalah satu bandar lama yang telah berusia lebih daripada 3500 tahun dan juga merupakan bandar terbesar di Afghanistan.

4. Di Afghanistan, terdapat lebih 40 bahasa dan sekurang-kurangnya 200 dialek digunakan di seluruh negara.

5. 2 bahasa paling penting yang digunakan di sini, iaitu Dari (Persian) dan Pashto. Kedua-dua bahasa ini adalah bahasa rasmi Afghanistan.

6. Antara kedua-dua bahasa ini, bahasa Pashto lebih mendalam dari sudut kesusasteraannya dan juga lebih sukar berbanding Dari.

7. 50% penduduk berbahasa Dari (Afghan Persian), 35% Pashto, dan lain-lain bahasa adalah Turkic (kebanyakannya terdiri dari Uzbek dan Turkmenistan), Balochi dan lain-lain.

8. Orang yang boleh berbahasa Pashto kebanyakannya boleh menguasai Dari, tetapi tidak sebaliknya. Tidak semua penutur bahasa Dari boleh berbicara bahasa Pashto.

9. Afghanistan adalah negara yang majmuk dan berbilang etinik. Terdapat kira-kira 14 etnik utama yang telah disebutkan dalam lagu kebangsaan negara Afghanistan.

10. Kumpulan etnik di Afghanistan terdiri daripada 42% Pashtun, 27% Tajik, 9% Hazara, 9% Uzbek, 4% Aimak, 3% Baloch, 3% Turkmen, 2% Baloch dan banyak lagi.

Baca: 5 Tempat Menarik Yang Boleh Anda Pergi Di Kabul, Afghanistan

11. Matawang di Afghanistan adalah Afghanis.

12. Rakyat Afghanistan pula digelar Afghan. Pastikan anda tidak tersilap kerana ramai keliru antara dua ini!

13. Afghanistan adalah negara ke 47 di dunia yang memiliki paling ramai penduduk , iaitu 30,55juta penduduk (Iraq pula 33,42 juta).

14. Kebanyakan perkampungan luar bandar tidak memiliki kemudahan elektrik.

15. Tetapi coverage internet di Afghanistan adalah yang terbaik. Rangkaian telefon bimbit dikatakan hampir mencapai 90% pada tahun ini walaupun peratusan rakyat yang mendapat akses bekalan elektrik adalah antara yang terendah di dunia.

16. Teknologi telefon bimbit telah banyak merubah kehidupan dan budaya orang Afghan. Orang-orang Taliban pun fancy dengan smartphones, dan nikmati kemudahan email dan skype.

17. Masjid Biru, atau The Shrine of Hazrat Ali adalah destinasi yang harus dilawati jika datang ke Mazar-e-sharif. Di sini bersemadi Hazrat Ali, sepupu dan menantu Nabi Muhammad saw.

Sejarah dan lagi fakta (politik dan ekonomi) menarik yang harus anda tahu!

18. Dahulunya, Afghanistan tidak semiskin dan sebahaya seperti sekarang. Sehingga lewat 1970an, negara ini menikmati keamanan dan masyarakatnya lebih terbuka.

19. Keadaan berubah setelah berlaku Civil War, Perang Soviet, Perang Amerika dan Islamik Radikal, yang telah mengheret Afghanistan ke kancah peperangan hampir 40 tahun lamanya.

20. Peperangan di Afghanistan oleh US bermula sejak 11 September 2001 hingga 8 Disember 2014. US dan NATO secara rasminya mengakhiri joint combat mission di Afghanistan dan 13 tahun peperangan ini telah menelan kos sebanya $720 billion.

21. Dikatakan sebelum sejarah penguasaan agama Islam di Afghanistan, pada kurun ke 9, terdapat 2 patung Budha terbesar di dunia sebagai bukti antik kehidupan peradaban Buddha di Bamiyan iaitu bandar yang terletak di tengah-tengah Afghanistan. Namun, tentera rejim Taliban telah menghancurkan patung tersebut pada tahun 2011.

22. Afghanistan adalah negara demokrasi yang masih baru terbina. Dibawah konstitusi demokrasi ini, terdapat presiden dan 2 timbalan presiden yang dipilih melalui pilihan raya pada setiap 5 tahun.

23. Kerajaan baru Afghanistan ini masih lagi berhadapan dengan masalah ancaman Taliban, keselamatan dalam negara dan juga perkhidmatan awam.

24. Afghanistan adalah antara negara paling kurang membangun dek kerana perang dan sangat sedikit pelaburan asing masuk ke negara ini. Mengikut Human Development Index (HDI), Afghanistan adalah negara ke 15 paling kurang membangun di dunia.

25. Hari kemerdekaan Afghanistan (daripada penguasaan British) adalah pada 19 Ogos, dan mereka telah merdeka lebih awal dari India dan Pakistan, iaitu pada 1919!

26. Pada tahun 2013, terdapat kenaikan sebanyak 300% dalam kultivasi Opium (Heroin) berbanding 7 tahun sebelum penguasaan US ke atas Afghanistan. Industri pembuatan opium sememangnya pesat di Afghanistan.

27. Kadar literasi di Afghanistan sangat rendah, dan bilangan kaum wanita yang tahu membaca adalah serendah 10-15%. Jumlah literasi di negara ini cuma kira-kira 34%.

Baca: Diragut Ketika Travel Di Afghanistan, Ini Apa Anda Perlu Lakukan Untuk Keselamatan

28. Di Afghanistan, mengambil local guide adalah sangat disarankan. Jika tidak hire pun tidak mengapa, tetapi pastikan anda ada contact orang tempatan terlebih dahulu sebelum datang ke Afghanistan.

Pastikan anda datang ke Afghanistan dengan mengetahui risiko yang akan anda tanggung jika datang ke sini.

29. Berikan itinerari anda kepada keluarga atau teman rapat. Sekurang-kurangnya mereka tahu ke mana dan aktiviti perjalanan anda.

30. Pastikan anda ambil insurans travel sebelum datang ke negara berisiko tinggi seperti Afghanistan. Langkah bijak sebagai persediaan untuk segala kemungkinan.

31. Pastikan anda membuat salinan dokumen penting di laman web berkunci seperti Dropbox, Google Doc atau ke email personal anda. Dokumen penting adalah seperti Passport, IDs, ticket numbers, reservations dan sebagainya. Hal ini sebagai persediaan sekiranya dokumen ini atau fon anda hilang dalam perjalanan.

32. Ketika perjalanan, pastikan anda membahagikan wang tunai anda kepada beberapa bahagian, dan simpan di tempat berbeza, dan salah satu tempat terbaik adalah di pad box. Tiada siapa akan lihat bahagian itu :P

33. Ketika mengembara, pakailah secara sederhana. Pemakaian yang menjolok mata di kawasan tertentu hanya mengundang bahaya. Orang putih wanita yang datang ke Afghanistan juga memakai hijab bagi menghormati budaya orang Afghanistan.

34. Di kawasan tertentu, memakai cincin kahwin palsu sangat membantu. Atau jika ada orang tidak dikenali yang membuatkan anda kurang selesa dan bertanya adakah anda keseorangan, adalah lebih bijak jika anda tidak terlalu jujur bahawa anda travel secara solo.

Katakan, suami saya pergi ke tandas sebentar atau saya travel bersama rakan-rakan dan mereka ada di sana (sambil menunjukkan arah lain). Lakonan seperti ini sangat berguna dan gunakan ´instinct` demi keselamatan anda.

35. Dapatkan info daripada orang tempatan tentang lokasi berisiko tinggi. Masih ada daerah yang dikuasai Taliban.

36. Pelajari sedikit sebanyak bahasa tempatan iaitu Dari (Farsi) ataupun Pashto. Hal ini menyelamatkan anda dari ditipu oleh pembeli atau pemandu teksi dan juga membolehkan anda menyamar sebagai orang lokal.

37. Untuk penginapan, terdapat hotel 3-5 bintang dengan rate lebih tinggi yang memberikan jaminan keselamatan kepada guest. Terpulang kepada anda.

Mengikut kajian saya bertanya dengan orang tempatan, penginapan hotel mahal juga ada sahaja risiko dibom. Yang ini, doa banyak-banyak. Tepuk dada tanya selera.

38. Apabila di tempat awam, dinasihatkan untuk tidak menonjolkan bahawa anda adalah tourist. Ambil gambar juga haruslah berpada-pada. Pengalaman saya sendiri, saya telah disoal oleh orang tempatan apa tujuan saya mengambil gambar kerana ada yang mengesyaki saya ada niat tersembunyi yang lain.

Budaya Afghanistan menarik (yang perlu anda tahu).

39. Jika anda datang ke Afghanistan, anda akan lihat bahawa orang Afghanistan akan memberikan anda layanan terbaik kepada tetamu mereka. Nilai ini sangat dititikberatkan oleh orang Afghan.

Nilai ini juga berkait rapat dengan nilai agama Islam yang mementingkan tetamu. Mereka turut melayan baik tentera-tentera Amerika. Menurut Dr. Bahar (doktor saya), pernah suatu ketika Osama bin Laden mendapatkan rawatan di hospitalnya sebelum ini.

Pihak hospital sanggup merahsiakan kedatangan Osama dan memberikan rawatan terbaik kerana bagi mereka Osama adalah tetamu di hospital mereka.

40. Jika mengambil gambar terutamanya wanita, pastikan anda meminta kebenaran! Bukan budaya mereka untuk letakkan gambar mereka di sosial media. Untuk mengambil gambar dengan wanita tiada masalah, tetapi mereka akan merayu kepada anda untuk tidak meletakkannya di media sosial

41. Budaya orang Afghan kaya dengan pengkayaan sajak. Budaya penceritaan hidup dalam bentu sajak ini telah pun bermula lebih dari 1,000 tahun. Di Herat, malam Khamis adalah dipanggil ‘poetry night’ di barat Herat – kaum lelaki, wanita dan kanak-kanak akan berkumpul untuk berkongsi sajak klasik dan sajak moden, memperdengarkan muzik tradisional Herat sambil menikmati teh manis dan pastries sepanjang malam.

42. Orang Afghan menyambut perayaan Tahun Baru pada 21 Mac. Tarikh ini menandakan festival pre-Islamik yang dinamakan Nowraz. Ia juga adalah tanda permulaan musim bunga. Ramai orang Afghan akan datang melawat bandar Mazar-e-Sharif untuk menyambut perayaan ini.

43. Perkahwinan di Afghanistan hampir kebanyakannya adalah perkahwinan yang diatur. Adalah sesuatu yang memalukan keluarga jika anak mereka berkahwin atas dasar cinta dan suka sama suka.

44. Sambutan perkahwinan berbeza di bandar dan luar bandar. Sambutan majlis perkawinan adalah sangat meriah di luar bandar dan mereka meraikannya sehingga 3 hari lamanya.

45. Terdapat banyak dewan perkahwinan (wedding hall)  di bandar besar seperti Kabul. Di tengah-tengah bandar, Wedding hall ini meriah seperti taman tema Genting Highland!

46. Teh adalah minuman kegemaran orang Afghan. Makanan popular pula adalah Kabli Palau, iaitu mengandungi nasi, daging dan kismis. SERIOUS SEDAP!

47. Terdapat KFC di Kabul, bukan bermaksud Kentucky Fried Chicken, tetapi nama penuh adalah Kabul Fried Chicken.

Kehidupan sebagai wanita di Afghanistan.

Ini kajian yang saya perolehi sepanjang penyelidikan selama sebulan yang ingin saya kongsikan dengan pembaca The Vocket.

48. Afghanistan adalah salah satu negara yang paling mencabar bagi seorang wanita.

49. Kematian kebanyakannya adalah ketika mengandung dan bersalin. 460 kematian bagi setiap 100,000 kelahiran. Data daripada PBB.

50. 85% wanita tiada pendidikan formal dan tidak boleh membaca (buta huruf).

51. Purata wanita melahirkan 6 orang anak.

52. Dan lebih sadis, 1 daripada 10 anak mereka mati sebelum mencapai umur 5 tahun.

53. Jangkaan hayat untuk wanita Afghan adalah 51 tahun.

Baca lagi bagaimana Matlamat Hidup Saya Berubah Selepas Sertai Sukarelawan Di Kem Pelarian Di Greece


Kisah Hujung Nyawa Seorang Ayah Dan Mesej Penting Buat Dua Anaknya Ini Membuat Kami Berfikir

Walaupun kisah ini adalah kisah rekaan, ia sarat dengan pengajaran tentang bagaimana kita melihat dunia dan kehidupan ini.

Bagaimana satu benda yang sama, boleh dilihat secara berbeza, bergantung kepada persepsi yang kita ada.

Ayah aku dulu dulu tak bagi nasihat macam ni agakanya….

Sebelum sang ayah menghembuskan nafas terakhir, dia memberi pesan kepada kedua anaknya:

“Anakku, dua pesan penting yang ingin ayah sampaikan kepadamu untuk keberhasilan hidupmu.”

“Pertama: Jangan sesekali menagih hutang daripada sesiapa pun.”

“Kedua: Jangan sesekali tubuhmu terkena terik matahari secara langsung.”

Sang ibu menjenguk anak sulungnya dengan kedudukan perniagaannya yang sangat mendukacitakan.

Si ibu pun bertanya, “Wahai anak sulungku, kenapa kedudukan perniagaanmu demikian?”

Si sulung menjawab,
“Saya mengikuti pesan ayah bu…”

“Saya dilarang menagih hutang daripada siapa pun sehingga banyak hutang yang tidak dibayar dan lama² habislah modal saya.”

“Pesan yang kedua ayah melarang saya terkena sinar matahari secara langsung dan saya hanya hanya ada sebuah motorsikal, itulah sebabnya pergi dan pulang kerja saya selalu naik teksi.”

Kemudian sang ibu pergi ke tempat si bongsu yang keadaannya berbeda jauh.

Si bongsu sukses menjalankan perniagaannya.

Sang ibu pun bertanya, “Wahai anak bongsuku, hidupmu sedemikian beruntung, apa rahasianya…?”

“Ini karena saya mengikuti pesan ayah bu..”

“Pesan yang pertama saya dilarang menagih hutang kepada siapapun. Oleh karena itu saya tidak pernah memberikan hutang kepada siapapun sehingga modal saya tetap kukuh.”

“Pesan kedua saya dilarang terkena sinar matahari secara langsung, maka dengan motorsikal yang saya ada saya selalu berangkat sebelum matahari terbit dan pulang setelah matahari terbenam, sehingga para pelanggan tahu kedai saya buka lebih awal dan tutup lebih lewat.”

Si Sulung dan Si Bongsu menerima pesan yang SAMA, namun masing-mading memiliki penafsiran dan sudut pandang atau MINDSET berbeza.

Mereka MELAKUKAN cara yang berbeza sehingga mendapatkan HASIL yang berbeza pula.
Hati-hatilah dengan Mindset kita..

Mindset positif memberi hasil menakjubkan, sebaliknya mindset negatif memberikan hasil menghancurkan.

————————————————————————————
Ikuti pelbagai kisah menarik di The Vocket.


Dwayne Johnson The Rock Berkongsi Kisah Silam Kesusahan Ibunya

Dwayne Johnson atau lebih dikenali sebagai The Rock berkongsi kisah silam ibunya. Siapa sangka seorang yang begitu berjaya mempunyai kisah silam yang amat pahit. Beruntunglah beliau kerana mempunyai ibu yang tidak pernah rasa jemu dan sentiasa berusaha untuk membesarkannya menjadi anak yang baik. Pasti ibunya berbangga kerana segala kesusahan ketika muda terbalas dengan kejayaan anaknya.

Kami berada dalam penerbangan awal pagi dan saya duduk berhadapan ibu saya, apabila tiba-tiba beliau melihat sekeliling kapal terbang dan berkata, “Anakku, mak tak sangka dengan kehidupan yang kita ada sekarang. Atuk dan nenek pasti berbangga.”

Saya pun bertanya, “Adakah mak gembira?”

Kebetulan pembantu penerbangan datang menghidangkan sarapan lalu ibu berkata, “Adakah mak gembira?”, katanya. Sambungnya lagi, “Mak pernah risau tentang bagaimana hendak membeli barangan dapur, dan kini, sarapan dihidangkan di hadapan mak.”

Beliau menangis dan berkata, ” Ya anakku, mak sangat gembira.”

Ketika saya berumur 14 tahun, inilah wanita yang bersama-sama saya dihalau dari pangsapuri kami kerana tidak mampu membayar sewa sebanyak $180 seminggu.

Pada ketika ini, saya hanya menggelengkan kepala sambil tersenyum diam, (sambil ibu menghembuskan hidungnya) kerana beliau kata beliau gembira. Dan semua tahu, apabila ibu bapa kita gembira, ia sangat memuaskan hati kerana kita telah melakukan tugas kita sebagai anak dengan baik.

Selamat Hari Ibu kepada semua ibu yang layak di luar sana. Dan Selamat Hari Ibu kepada mak (yang akan mencekik saya kerana meletakkan gambar menangis ini di Facebook).

Semoga kita belajar satu dua perkara dari kisah di atas.

LIKE dan FOLLOW Vocket di Facebook serta Instagram


Kisah Imaginasi Seorang Budak Dan Penguin Ini Sangat Menyayat Hati Kami Semua.

Setiap anak kecil pasti dikurniakan dengan imaginasi yang mungkin tidak dapat difahami oleh ibu bapa mereka sendiri. Terkadang apa yang diinginkan oleh anak kecil ditunjukkan melalui imaginasi mereka.

Kisah Cinta Imaginasi yang ditunjukkan oleh seorang budak ini sangat menyayat hati kami.

Terhibur? Kongsikan cerita ini bersama rakan anda


Berkongsi Kisah Sukar Sewaktu Baru Berkahwin, Ini Pesanan Imam Muda Buat Pengantin Baru

Nota Editor : Perkongsian ini asalnya telah dikongsikan di fb page Imam Muda Asyraf. Kami kongsikan semula di sini untuk tatapan anda. Semoga mendapat manfaat dari kisah ini.

Teringat sewaktu saya mula berkahwin dulu. Masih belajar di UM. Tiada pekerjaan tetap. Apapun Terima kasih kepada mertua yang sudi menerima insan yang serba dhaif ini menjadi menantu. Walaupun ketika itu mereka tahu saya tak mempunyai sumber kewangan yang utuh. Saya buat part time sebagai imam rawatib di masjid sebab nak sara anak orang sebagai isteri. Dengan gaji RM350 sebulan di Kuala Lumpur apalah sangat yang mampu dinikmati. Sedangkan sewa rumah ketika itu RM450 sebulan. Terpaksa berniaga cari duit tambahan jual kitab. Buat home tuition. Basah kuyup bersama isteri menaiki motorsikal EX5. Menunggu bas di Pudu bersama untuk pulang ke kampung.

Apa yang saya kagum dan saya akan ingat selamanya ialah pesanan dari seorang isteri : “Abang, Ayang tak minta abang bawa balik kemewahan. Tapi cukuplah dengan bawa pulang kepada keluarga rezeki yang barakah”

Beliau langsung tak pernah minta wang untuk beli pakaian melainkan apa yang saya belikan. Beg tangan dan kasut seadanya. Kadang terusik di dalam hati seorang suami untuk membeli sesuatu utk menggembirakan isteri. Tapi si suami tak mampu.

Rumah flat yang tiada katilnya beralas toto. Lantai simen tanpa tikar getah. Tiada meja makan, kotak sebagai alas pinggan. Almari zip yang terkoyak di sisinya. Tapi saat itulah saat yg paling bahagia. Detik itulah yang paling sakinah. Payah namun indah. Rumah sempit namun hati lapang.

Perit dahulu menekan keangkuhan. Sakit dahulu mengingatkan kesombongan. Semua yg kita dapat sekarang adalah pemberian Tuhan. Dia beri pinjam hari ini, maka tak sukar utk Dia ambil semula esok hari. Beringat wahai si tuan badan.

Saya kongsi kisah ini bukan untuk khabarkan sejarah diri semata. Kerana saya tahu rasa saya ini pernah juga dirasai kebanyakan pasangan. Saya tidak berseorangan dalam merasai pengalaman ini. Ramai yg turut melalui. Bersyukurlah apa yang ada. Sebelum menangis bila dah tiada.

Mereka menerima kita saat kita bukan siapa-siapa. Mereka terima kita saat kita tiada apa-apa. Mereka disisi saat tiada siapa mengenali. Mereka bangga dengan kita walau kita tiada nama. Mereka sudi disisi kita walau kita tidak berharta.

Semoga Allah mengabadikan bahagia ini hingga ke syurga.


Mahu Jadi ‘Barber’ Yang Berjaya Bawa Anak Yatim Ini Berkelana Timba Pengalaman Di UK

Saya mula tertarik untuk mengenali pemuda ini dengan lebih dekat selepas membaca satu post beliau di Facebook Group.

Ketika itu beliau memberitahu sedang bekerja sebagai ‘barber’ (tukang gunting rambut) di UK dan sedang mencari rakyat Malaysia yang menetap berhampiran dengan lokasi beliau.

Hi semua. Saya nk tanya mana lah tau dalam ni ada Malaysian yang stay kat area SWINDON, UK. Tolong add saya. Saya baru dapat kerja sini. Dorang ajak saya datang suruh kerja jadi saya datang je la.

Alaa kerja gunting rambut je pun. Jadi mana la tau ada yang terbaca post ni ke sebab saya masih baru di sini dan mungkin belum jumpa Malaysian kat sekitar sini. Saya cuma nak cari member kat sekitar sini je. Member Malaysia.

Kisah ini berlaku kurang 6 bulan lepas dan pemuda yang saya maksudkan ini adalah Zulfa Kamaruzaman.

Tertarik dengan kerjaya beliau, saya menghubungi Zulfa untuk mendapatkan info lanjut.

Namun disebabkan ketika itu Zulfa baru saja tiba di UK, beliau mencadangkan agar diberikan sedikit masa agar ada pengalaman yang berimpak positif dapat kongsikan.

Sanggup ke UK untuk belajar dan timba pengalaman

Menurut Zulfa, faktor yang mendorong beliau  ke UK adalah untuk mendapatkan pengalaman dan melihat sejauh mana hasil seni beliau diterima. Ye, gunting rambut pun ada seninya.

Saya nak lihat sampai mana kemampuan diri saya. Sehingga ke peringkat mana boleh saya capai, supaya orang-orang lain dapat lihat kerja apa sekalipun jika di usahakan dengan betul pasti memberi impak yang tinggi.

Ini bukan hanya untuk diri saya sendiri tapi juga untuk semua yang ingin berjaya – Zulfa.

Apabila ditanya cabaran sepanjang bekerja di UK, menurut pemuda yang mempunyai impian besar dalam kerjaya sebagai ‘barber’ ini, di saat awal beliau menghadapi kesukaran menyesuaikan diri dengan cuaca.

Pengalaman saya mula-mula sampai kat sini adalah cuaca yang sejuk membuatkan saya susah nak kerja. Bila pakai pakaian tebal jadi tak selesa. Hidung pula selalu berdarah – Zulfa.

Selain daripada itu Zulfa juga perlu menempuh cabaran dari segi penerimaan pelanggan sewaktu di permulaan bekerja di situ.

Mereka tak nak gunting dengan saya sebab masing-masing takut saya tak pandai potong rambut. Tapi lama-kelamaan bila mereka nampak saya potong cantik baru lah seorang demi seorang datang pada saya. Dan sekarang dah tak ada masalah lagi – Zulfa.

Selepas berjaya melepasi halangan ini segalanya lebih mudah untuk Zulfa. Apatah lagi bila beliau mula menunjukkan skill dan gaya rambut yang agak ‘rare’ bagi orang-orang di sana.

“Orang di sini memang suka sesuatu yang baru. Bila saya buat gaya rambut pada kepala mereka, memang mereka sangat-sangat suka lebih-lebih lagi bila design tu agak berbeza dari kebiasaan design di sini. Selepas saya mula buat pada seorang, selepas tu ramai pula yang datang nak buat design yang sama” – Zulfa.

Antara gaya rambut yang agak kerap diminta oleh pelanggan untuk saya buat di sini. Ye saya tahu ini Kazar. Jadi jangan lah korang buat pula. Mat Saleh apa tahu. Semua mereka layan, kan? Seni katanya. Gaya rambut corak batik by me. Jangan pandang sebelah mata bakat anak Malaysia. Hehe – Zulfa.

Menurut Zulfa juga, selama ini beliau sangkakan skill menggunting rambut beliau sudah cukup baik. Maklumlah dah ada 20 tahun pengalaman menggunting rambut. Namun setibanya beliau di UK, Zulfa terasa seperti baru merangkak semula dalam bidang ini.

Ujar Zulfa lagi, pada awalnya beliau agak terkejut kerana seolah seperti dipaksa oleh majikan agar memberikan hasil yang maksimum terbaik.

Namun selepas beberapa ketika beliau mula faham. Persaingan yang tinggi di UK menjadikan setiap pengusaha salon rambut harus memberikan servis terbaik kepada pelanggan mereka.

Mula-mula tu memang terkejut sebab macam kena paksa tapi bila dah nampak hasil kerja saya meningkat mendadak rasa puas dapat atasi semua tu. Memang banyak sangat-sangat la kebaikan yang boleh di ambil kat sini – Zulfa.

Sewaktu bekerja di salon ini juga, Zulfa bukan hanya sekadar belajar tentang teknik menggunting rambut saja.

Tetapi beliau juga di ajar bagaimana menjadi ‘barber’ yang baik, bagaimana mempersembahkan apa yang beliau mampu buat, perlu pandai bercakap, perlu tahu bagaimana mahu berikan idea dan fesyen yang sesuai dengan pelanggan, perlu pandai gayakan rambut pelanggan dan bagaimana melayan kerenah pelanggan yang adakalanya cerewet.

“Sebab ni kan asam garam sesiapa yang masuk dalam bidang servis. Jadi memang sabar satu-satunya sikap yang perlu ada. Sama juga macam kerja pramugari kan. Kalau cantik je tapi servis tak ok pun tak boleh juga kan? Jadi kena seiringan. Maksud saya hasil kerja dan layanan kena seiring” – Zulfa.

Boss saya tekankan tentang presentation. Persembahan. Memang saya betul-betul dapat banyak pengalaman kat sini. Tak rugi susah payah usaha. Sebab hasilnya sangat-sangat berbaloi. Pelanggan saya juga sangat suka dengan saya. Hampir semua pelanggan bagi saya duit tip – Zulfa.

Bagaimana boleh dapat kerja gunting rambut di UK?

Ditanya tentang soalan ini, ujar Zulfa beliau mendapat tawaran kerja sejak di Malaysia lagi. Jadi setibanya di UK, beliau tidak lagi perlu mencari kerja.

“Pada mulanya saya cari sebanyak yang boleh info yang berkaitan dengan ‘barber’ di Facebook. Saya juga sertai setiap group ‘barber’ yang ada terutama di UK.

Sebab kat group tu memang ramai yang bertukar-tukar pandangan tentang hasil kerja masing-masing dan bila saya lihat hasil kerja dorang saya yakin yang saya memang boleh bersaing dengan mereka.

Jadi saya post gambar hasil kerja saya dan minta ahli-ahli dalam group tu komen. Dan memang ramai yang memuji. Dari situ lah saya bertanya adakah hasil kerja saya ni layak untuk saya mencuba nasib menjadi seorang barber di UK.

Ramai yang cakap datang je pasti ada ramai owner barbershop yang menunggu. Lepas tu ada 3-4 barbershop yang PM saya tawarkan kerja.

Mereka siap cakap akan sediakan tempat tinggal dan tiket kereta api untuk ke tempat mereka. Apa yang saya kena beli adalah tiket kapal terbang.

Tapi memang nak kena pastikan lah hasil kerja kita tu berkualiti sebab ramai orang edit-edit gambar sebelum post” – Zulfa.

Semua rakan sekerja sangat-sangat baik. Mereka sukakan saya sebab mereka cakap saya kelakar. Ye memang saya di sini menjadi diri saya yang sebenar.

Orang-orang di sini sukakan kelainan. Mereka juga sukakan kejujuran. Mereka tak kisah asal usul kita, siapa kita. Apa yang mereka nak sikap kita yang jujur dan telus – Zulfa.

Saat paling mencabar sewaktu bekerja di UK

Saat paling mencabar bagi Zulfa adalah bila beliau jatuh sakit di hari raya hingga terlantar seminggu di atas katil.

Ianya berpunca apabila Zulfa perlu berdiri terlalu lama selama 2 minggu untuk menggantikan rakan sekerja yang bercuti.

“Rakan sekerja saya pergi bercuti jadi saya terpaksa cover mereka. Saya paksa juga kaki saya untuk berdiri. Hanya Allah sahaja yang tau sakitnya pada masa tu. Tiket bas ke London dah beli. Hostel pun dah booking. Sedih tak dapat beraya bersama orang Malaysia di Malaysia Hall. Raya atas katil je” – Zulfa.

Berkenaan perkara positif yang telah beliau pelajari sepanjang di UK setakat ini, ujar Zulfa beliau belajar untuk menjadi lebih berdisiplin, lebih menghargai orang lain, sentiasa ucapkan terima kasih dan ‘sorry’, menghormati agama dan bangsa lain dan banyak lagi.

Walapun hanya sekejap di UK ni tapi kesan positif sungguh banyak saya dapat. Another hair design by me. Kazar lagi. Ramai juga pelanggan yang minat gaya rambut Kazar kat sini. Haaa baru ko tau penangan orang Malaysia. Dulu pandang aku sebelah mata je – Zulfa.

Mula gunting rambut sewaktu berusia 13 tahun

Ditanya tentang bagaimana boleh terlibat dalam kerjaya ini, ujar Zulfa ia bermula apabila beliau menggunting rambut rakan-rakannya  di tepi longkang sewaktu berusia 13 tahun.

“Saya mula gunting rambut pada usia 13 tahun. Gunting rambut kawan kat tepi longkang, main belasah je tanpa belajar dengan siapa-siapa. Masa tu selalu repair rambut member-member yang kena potong dengan cikgu di sekolah. Lepas je SPM saya memang tak ada kerja tetap.

Lama saya menganggur. Kalau kerja pun sekejap-sekejap je. Memang tak tahan lama. Biasanya sebulan kerja lepas tu saya berhenti” – Zulfa.

Selepas sekian lama bertukar kerja, akhirnya Zulfa memberanikan diri membuka kedai gunting rambut sendiri pada usia 22 tahun.

Dengan berbekalkan modal RM1,000 beliau membeli peralatan asas untuk melengkapkan kedai kecil yang terletak di Selayang Baru.

Pada awalnya hanya rakan-rakan lama sewaktu sekolah dulu sahaja yang datang ke kedai beliau. Namun berkat kesabaran dan sentiasa mengikuti gaya rambut yang berubah mengikut peredaran zaman, kedai beliau menjadi semakin dikenali.

“Lama-kelamaan kedai saya menjadi antara kedai yang popular di Selayang Baru. Pelanggan dari jauh pun datang sebab saya orang muda yang buka kedai sendiri dan hanya orang muda tau citarasa orang muda. Kebanyakan pelanggan saya adalah budak-budak sekolah dan remaja” – Zulfa.

Baca: Bagaimana Startup Digital Media Tempatan Ini Menjadi Trendsetter Dan Mengubah Pemikiran Masyarakat

Kedai beliau yang diberi nama PAPA HAIR DRESSING dan beralamat di no 142 Jalan 11, Selayang Baru ini telah beroperasi selama 13 tahun.

Menurut Zulfa juga, meskipun telah merantau ke UK kedai beliau di Selayang Baru tetap beroperasi seperti biasa dan diuruskan oleh pekerja beliau.

Meski pun enggan bercerita lebih lanjut tentang perancangan beliau, dapat saya rasakan Zulfa seorang yang mempunyai cita-cita dan impian yang besar.

Setelah hampir 6 bulan menimba pengalaman di UK, tiba masanya untuk Zulfa kembali ke tanah air.

Menurut pemuda ini kemungkinan besar beliau tidak lama di Malaysia kerana telah menerima tawaran bekerja di kedai gunting rambut di USA pula. Bagi Zulfa ini satu peluang yang baik bagi beliau menimba pengalaman baru.

Boss saya suruh datang kerja sini semula nanti tapi saya rasa nak cari pengalaman di negara lain pula – Zulfa.

Siapa sangka di sebalik kerjaya dan usahawan kedai gunting rambut, Zulfa juga gemar mengembara. Sebelum ke UK hampir setiap bulan beliau meluangkan masa mengembara sama ada di dalam mahupun ke luar negara dengan kereta antik Beetle yang telah diubah suai.

Kerja gunting rambut pun satu bisnes yang bagus jika diurus dan dipasarkan dengan baik. Selalu orang pandang sebelah mata je tukang gunting rambut ni. Tambahan bila kedai kecik saja.

“Ini masa saya mengembara naik Beetle sambil gunting rambut di Chiang Mai. Penuh orang tengok dan menunggu” – Zulfa.

Sebelum mengakhiri artikel ini, ingin saya sampaikan pesanan Zulfa buat anda.

Apa yang saya nak sangat pembaca dapat dari kisah saya ni hanya satu – jangan berhenti berusaha tak kira anda dalam bidang apa sekali pun. Berusahalah menjadi yang terbaik walaupun terpaksa bermula daripada kosong.

“Buat adik-adik remaja tu walaupun tak bernasib baik dalam bidang akademik, jangan putus asa. Masih ada peluang lain yang lebih baik asalkan kita berusaha.”

“Buat yang bercita-cita nak jadi barber macam saya, anda kena ada minat dan mesti sabar. Perniagaan ni hanya perlu keluar modal sekali saja untuk beli peralatan yang sesuai. Dan tak perlukan modal yang besar. Kadang-kadang saya rasa sedih bila tengok ada orang jadi ‘barber’ ikut musim.”

“Dan saya juga nak ingatkan, hormatilah apa sahaja pekerjaan halal tak kira siapa mereka sekali pun. Bagi sokongan bukan sahaja pada mereka yang kita kenal, tapi kepada semua orang tak kira bangsa dan agama.”

“Sebenarnya saya kurang selesa bila orang selalu cakap “bangga anak Melayu berjaya”. Saya memang bangga jadi anak Melayu, tapi saya lebih berbangga jadi anak Malaysia.”

Buat Zulfa, terima kasih atas perkongsian penuh inspirasi kali ini. Saya dan seluruh warga Vocket mendoakan agar Zulfa berjaya mencapai apa saja impian dan cita-cita yang diimpikan. Kerja ‘barber’ pun boleh berjaya bhai! Janji sabar dan sanggup berusaha.

Baca lagi: Bagaimana Bekas Perunding Kewangan Ini Memiliki 18 Butik Seluruh Negara


Siapa Sangka Pemuda Yang Panjat Jambatan Di Putrajaya Ini Rupanya Ahli Jemaah Tabligh

Pada Mei lepas netizen Malaysia digemparkan dengan video aksi berani tetapi bahaya 2 pemuda meniti di atas tiang jambatan Putrajaya.

Berbagai reaksi diterima dari orang ramai. Ada yang mengagumi keberanian pemuda ini, tak kurang juga yang memberikan komen negatif.

Sejujurnya kami di Vocket turut kagum dengan keberanian dan keyakinan diri yang tinggi dimiliki oleh 2 pemuda ini. Ditambah pula dengan salah seorang darinya dengan penuh gaya melompat sambil berserban.

Kali ini Vocket berjaya menghubungi pemuda berserban ini.

Kenalkan Abudi Alsagoff, berusia 24 tahun dan berasal dari Selangor tapi kini bekerja sebagai trainer di Dubai dalam bidang parkour/freerunning.

‘Parkour’ iaitu sejenis seni pergerakan badan yang bertujuan bergerak dari satu tempat ke tempat lain sepantas mungkin. Ia juga adalah aktiviti yang dapat meningkatkan tahap kekuatan fizikal dan mental.

Semasa memanjat Jambatan Seri Wawasan di Putrajaya baru-baru ini, saya berada dalam keadaan yang sangat fokus dan tenang kerana sudah mengadakan latihan berbulan-bulan sebelum melakukannya. Saya juga banyak mengingati Allah dan berdoa.

Rakaman memanjat jambatan di Putrajaya ini sebenarnya telah dilakukan pada bulan Mac 2015. Menurut Abudi sebelum mereka memanjat jambatan ini latihan telah dilakukan sejak sekian lama di atas titi yang lebih kecil.

The view is really amazing because we get to see the whole city scape that cannot be seen from anywhere else. Everything is so tiny and you realise how small you are comparing to this world.

If you don’t stand for something, you will fall for anything they said.

A lot of people have been asking how we went down the bridge (at Putrajaya). Like spiderman.

Menurut graduan lulusan dalam bidang CIE Engineering dari Universiti Islam Antarabangsa (UIA) ini, beliau telah terlibat dalam sukan ekstrim parkour sejak 8 tahun yang lalu manakala penglibatan secara professional pula adalah sejak 6 tahun lepas. Semuanya bermula setelah beliau menonton tentang sukan ini di youtube.

Mulanya, saya hanya menonton aksi parkour di YouTube sekadar suka-suka. Apa yang saya lihat sukan ini menampilkan kelainan dari sukan ekstrim lain.

Makin kerap melihat, mula timbul minat untuk mencuba sendiri. Dari situ, saya berlatih berasaskan teknik yang diajar di YouTube.

Boleh dikatakan saya berlatih setiap hari. Pada mulanya memang berisiko kerana masih belum mahir penguasaan teknik yang betul, tapi lama-kelamaan sudah biasa dan mampu sesuaikan diri.

Bagaimana pula penerimaan ibu bapa Abudi sewaktu mula-mula beliau terlibat dalam sukan ekstrim ini?

Sewaktu awal biasalah ibubapa memang sentiasa risau, tapi mereka tidak pernah menghalang. Kini mereka banyak memberikan sokongan.

Our parents are a blessing. Don’t delay showing them love. We don’t know how long we have this blessing for.

Sepanjang menyertai sukan parkour ini antara kenangan manis yang pernah dilalui oleh Abudi adalah sewaktu dapat bertemu dengan Jackie Chan di Kuala Lumpur pada tahun 2012.

Pengalaman manis, saya bertuah dapat berjumpa dan beraksi untuk Jackie Chan semasa movie launching CZ12 beliau di Berjaya Times Square.

Selain dari itu menurut pengasas Alpha Movements ini, kemahiran yang dimiliki membolehkan beliau dan pasukannya dijemput untuk terlibat dalam berbagai iklan komersial.

At the F1 2014. Rooting for Redbull Racing.

Done with media performance for Jump Street KL launch.

Here is the TV commercial for Hotlink me and Abir worked on. We had so much fun working on this one!

I am a parkour personal trainer now in Dubai. I will still be doing commercial works and events like I did in Malaysia (please refer to our website at AlphaParkour.com) and I have a few upcoming projects that I’m excited about but I can’t disclose them.

Dari segi pencapaian di peringkat antarabangsa pula, Abudi telah memenangi tempat pertama sewaktu pertandingan di Indonesia, tempat ke 3 di Singapura dan layak ke pertandingan akhir dalam Qualifier Round di Greece.

Looking over Santorini. Can’t wait for the main event of Art Of Motion

Sekali imbas macam penuh dengan glamer saja kan? Tapi hakikatnya Abudi bukan sekadar hebat melompat dan melakukan aksi bahaya. Beliau telah dididik oleh orang tuanya untuk menjadi seorang yang kuat pegangan agama.

Gambar ini saya ambil semasa kami di Burhanpur, Mahadya Pradesh. Gambar adik saya sedang berjalan. Ketika itu kami sedang keluar belajar tentang iman, yakin dan bagaimana agama yang sempurna boleh ada dalam diri sendiri, rakan dan keluarga.

Kami keluar selama 4 bulan di India, Pakistan dan Bangladesh.

Here’s a photo at the Humayun’s Tomb back in India

Badshahi Masjid (1673). Only impressive if it were full of people 5 times a day.

Jadi tidak hairanlah mengapa Abudi dengan penuh yakin bergerak dan bersahabat dengan sesiapa saja tanpa rasa gusar.

Menurut Abudi, antara impian beliau kini adalah untuk melihat sukan parkour berkembang di Malaysia serta menerima sokongan dan sambutan seperti sukan-sukan lain.

Don’t think the movement. Be the movement.

Sewaktu menyusuri akaun Facebook beliau, tergambar jelas perjuangan dan harapan tinggi Abudi agar sukan ini berkembang maju dan seterusnya menerima kemudahan yang sewajarnya terutama dari pihak yang berkenaan.

Photo: My Squad Goals is better than yours. So bertuah juga aku dapat beraksi untuk menteri dan Kementerian Sukan Dubai hari tu. Depa buat muka meme Obama ‘not bad‘ lepas aku perform hahah.

Dekat Malaysia nak dapat izin untuk guna kemudahan yang sedia ada seperti dewan gimnastik kat bukit jalil tu pun susah gile. Naik menyampah aku dengan mentaliti konon suruh kita minta izin buat surat properly, buat kelab. Patu dah buat everything tak bagi jugak guna. Best kan?

Kat sini rilek je siap bina dulu kemudahan walaupun parkour masih baru. Mentaliti kat Malaysia kena tunggu sukan tu naik dulu, baru buat fasiliti. Memang lambat la nak naik takda tempat selamat/betul.

AT LEAST bagi la izin nak guna dewan gimnastik tu, we have so many talented athletes in Malaysia yang kalau provide a good safe place for them to train they would be able to go so far.

We are not savages sampai takut sangat fasiliti dorang rosak.

Ke Malaysia tak minat nak naikkan nama negara dalam sukan extreme? Hmmm. Jom tanya KJ! Let’s see if we can get his attention on this issue.

“Don’t stay where you are tolerated, go where you are celebrated”

If your dreams do not scare you, they are not big enough.

When obstacles arise, you change your direction to reach your goal, you do not change your decision to get there.

Berikut adalah pesanan Abudi bagi yang berminat untuk sertai suka ekstrim parkour ini.

Berlatih dengan mengikuti langkah-langkah yang betul dan hanya lakukan pergerakan yang kita yakin boleh buat. Jika masih belum bersedia, maka kita harus tambah usaha dan latihan.

Utamakan keselamatan. Ramai orang biasa akan lihat parkour sebagai satu sukan yang bahaya dan ‘extreme‘, tetapi sukan ini tidaklah bahaya apabila kita berlatih dengan betul.

Kalau kita tengok orang lompat tinggi-tinggi kita nampak bahaya, tapi kita tak nampak latihan yang dia buat selama 10 tahun contohnya untuk boleh buat lompatan tersebut.

Pernah cedera. Tapi alhamdulillah tak pernah patah tulang. Cedera seperti terseliuh , lebam/ bengkak tu biasa sangat.

Kepada Abudi dan team Alpha Parkour, Vocket mengucapkan selamat maju jaya. Semoga niat murni Abudi untuk menjadikan sukan ektrim ini diminati ramai dan berkembang maju di negara ini tercapai satu hari nanti.

Jika dilihat kepada gejala mat rempit dengan aksi berani mereka sewaktu berlumba, itulah hakikatnya. Negara kita tidak kurang dari segi bakat. Yang kurang adalah galakan, sokongan dan pendedahan.

Bukti sudah ada di depan mata. Abudi adalah antara contoh terbaik yang diperlukan oleh remaja di negara ini. Semoga pendedahan ini membuka mata pihak yang berwajib untuk melakukan sesuatu yang lebih positif.

Sikap remaja hari ini adalah penentu masa depan negara.  Jika hebat pekerti dan pemikirannya, maka kehebatan jugalah yang negara ini akan perolehi pada suatu hari nanti. Begitu juga sebaliknya. Fikir-fikirkanlah.

Bagi anda yang berminat untuk mengetahui lebih lanjut tentang sukan ini, boleh hubungi Abudi di akaun Facebook Abudi Alsagoff, atau di Instagram Abudi Alsagoff. Anda juga boleh juga ke website AlphaParkour.com untuk info lanjut.

TONTON: Aksi berani Abudi dan Abir memanjat jambatan Putrajaya

TONTON juga: Video biodata Abudi Alsagoff

Rujukan tambahan: Harian Metro dan Express.co.uk

LIKE dan FOLLOW Vocket di Facebook serta Instagram


Pengalaman Berbasikal Sejauh 29,000KM Bawa Pemuda Ini Buka Rumah Persinggahan Untuk Pengembara

Setiap pengembaraan pasti akan menemui titik pengakhiran. Dan adakala ia juga menjadi titik permulaan kepada pengembaraan yang baru, dalam zon dan suasana yang berbeza.

Jika sebelum ini kami di Vocket telah banyak berkongsi tentang kisah travel anak muda di negara ini, kali ini saya ingin bawakan sesuatu yang sedikit berbeza.

Kisah beliau telah pernah dikongsikan pada tahun lepas di Vocket sewaktu pengembaraan berbasikal bersama 2 rakannya dari London ke Malaysia.

Baca: Berbasikal Dari London Ke Malaysia, 3 Pemuda Ini Bertemu Anjing Yang Mengajar Erti Sahabat Sejati

Kini selepas kembali ke Malaysia, pemuda ini berusaha melaksanakan impian, cita-cita dan visi yang pernah beliau bayangkan sewaktu dalam tempoh pengembaraan tersebut.

Ikuti temubual saya bersama pemuda yang lebih dikenali dengan nama Muhammad Adeeb ini tentang apakah yang telah beliau lakukan setelah berakhirnya kayuhan sejauh 29,000km, serta cabaran yang dilalui oleh beliau dalam melaksanakan impian ini.

Vocket: Hi Adeeb. Terima kasih kerana sudi ditemubual oleh Vocket. Boleh kongsikan nama, umur, pendidikan dan pekerjaan terkini?

Adeeb: Assalammualaikum, nama saya Muhammad Adeeb, berumur 27 tahun, tamat belajar di German-Malaysian Institute dalam kursus Network Security dan pekerjaan terkini ialah ‘macai’ di HAUS BY SSMY. Hehehe.

Vocket: Dari mana Adeeb dapat idea untuk membangunkan Haus by SSMY, apakah fungsi Haus by SSMY dan apakah maksud di sebalik nama ini?

Adeeb: Ketika dalam pengembaraan yang lepas bertajuk ‘Journey to Homeland by SSMY‘, saya telah diberi begitu banyak kebaikan. Dari diberi makanan sehinggalah dipelawa bermalam di rumah mereka, pernah sampai berbulan lamanya.

Saban hari, ketika dalam perjalanan sering saya berfikir, apakah caranya apabila pulang kelak saya dapat membalas balik pada ‘mereka’ (sang pengembara).

Maka dari satu tempat ke satu tempat yang lain, saya ambil sedikit idea untuk dibawa pulang sesuai dengan ‘vision’ yang saya lihat sebelum ini untuk mempunyai sebuah ‘ruang’ bekerja yang intipatinya adalah seperti sebuah keluarga.

Dari sebuah impian, saya cuba mencari satu nama yang sesuai dengan tema yang bakal dibawa, maka lahirlah nama ‘HAUS BY SSMY’. Saya cuba mencari perkataan yang ringkas tetapi menghubungkan misi dan visi yang saya lihat.

Pertamanya kerana saya belajar bahasa German dan sudah pasti ‘HAUS’ adalah suatu nama yang ringkas dan sesuai dengan konsep yang cuba diketengahkan, bermaksud ‘rumah’ kerana terdapat ‘guestroom’ di sini.

Seperti mana rumah, kita mempunyai dapur, bilik tidur, ruang tamu, laman luar, juga ruang pakaian. Begitu juga disini, mempunyai guestroom, café, bibliothèque, küchen dan berbagai lagi.

Konsep dan fungsi HAUS BY SSMY adalah sebagai sebuah ‘hub’ untuk traveler, dimana lokasinya adalah sebuah rumah (saya tidak mementingkan ‘hotspot’ sebaliknya percaya dengan kuasa ‘networking’).

Di sini dengan network yang saya telah bina bertahun yang dulu, dalam dan luar negara telah banyak membantu menghubungkan saya dengan dunia luar.

Ttraveler datang silih berganti ke sini dan memilih Johor sebagai destinasi hentian. Sebelum ini Johor hanya sebagai sebuah laluan untuk mereka yang dari Melaka ke Singapura dan juga sebaliknya.

Di Café ini saya memberi peluang buat pekerja bereksperimentasi, mencungkil bakat mereka bersama demi ‘passion’, dan ‘customer‘ yang datang pula dapat mencuba menu yang dibawa di sepanjang perjalanan saya, juga menu yang baru dan berlainan dari Café yang ada sekarang.

It’s like food traveling in here while you get a chance to meet the traveler from all over the world while sharing experiences together!

Harini ada pasangan dari Slovakia bersama dua anak kecil yang comel mata biru datang bermalam di @hausbyssmy untuk 4 malam. Kadang macam tak percaya, dia pilih tempat ni sebab nak dengar cerita aku mengembara dan spend some time dengan aku untuk berkongsi pengalaman dan ilmu.

Vision yang aku nampak ketika dalam pengembaraan, kini menjadi realiti. Alhamdulillah.

Vocket: Ada berapa orang staff dan apa yang ditawarkan di sini.

Adeeb: Saya mempunyai 10 orang ahli keluarga terhebat yang bersama-sama membantu menjadikan impian ini suatu realiti. Selain dari guestroom dan café, di sini juga saya buat tour agency ke luar negara, secara backpackers, bikepackers dan juga pakej biasa.

Buat masa sekarang, pakej yang ada ialah Bosnia, Turki, Korea, dan yang akan datang Australia dan New Zealand Insyaa Allah. Jadi dengan adanya tour agency di sini, salah satu ‘benefit’ yang diberi ialah dalam masa tertentu saya akan membawa mereka keluar mengembara, bukan bercuti, tetapi perjalanan sambil belajar.

Contoh jika mereka adalah chef maka tentunya menu baru yang akan dibawa pulang, begitu juga barista, runner juga guestroom helper semua dapat merasa, keluar mengembara dengan tujuan, tidak sama dengan keluar dan pulang dengan minda dan hati yang kosong.

Vocket: Ada berapa bilik dan berapa ruang di Haus by SSMY?

Adeeb: Di HAUS BY SSMY, saya ada 3 buah bilik guestroom dan sebuah hostel room (masih belum dibuka), sebuah ruang untuk disewa (birthday party), sebuah ruang untuk meeting dan library.

Vocket: Dari segi pengiklanan, di mana Adeeb iklankan Haus by SSMY?

Adeeb: Mana-mana medium sosial network, saya siarkan tentang HAUS BY SSMY, hinggakan sebelum dibuka tempat ini juga sudah begitu ramai traveler datang singgah di sini. Dalam tempoh 2 minggu selepas tempat ini dibuka kami sudah mempunyai beberapa ‘regular’ guest.

Vocket: Jika tak keberatan boleh kongsikan apakah cabaran yang dilalui sebelum Haus by SSMY dapat dibuka oleh Adeeb?

Adeeb: Dengan percambahan Café yang seperti cendawan dewasa kini, juga hotel dan motel budget di sekitar bandar, saya berasa ragu-ragu untuk meneruskan impian ini.

Orang berkata, tempat saya tersembunyi, tiada apa yang menarik di Johor Bahru untuk traveler-traveler ini tinggal lebih lama. Hampir sebulan saya tak buat apa-apa, bermacam perasaan timbul namun seperti dalam pengembaraan yang lepas, saya berjaya menamatkannya kerana saya percaya kepada impian saya.

Vocket: Apa pula cabaran yang dirasai sekarang setelah Haus by SSMY telah berjaya dibuka?

Adeeb: Setelah HAUS BY SSMY dibuka, lain pula masalah yang mendatang. Dari segi mentaliti kebanyakan bangsa Johor terutamanya, anak muda (belia) kita memang saya cukup kagum dengan idea yang dilontarkan mereka, mereka banyak mengembara ke negara jiran, melihat impian anak muda di sana bukan sahaja mampu tumbuh berjaya malah disokong sepenuhnya oleh kerajaan mereka.

Di sini, alangkah bagusnya jika kita dapat capai seperti mereka di mana anak muda berniaga seawal usia, berjaya mencipta nama. Sampai bila kita nak di tampuk sama, menjadi kuli sepenuh masa?

Vocket: Daripada pengalaman berbasikal lepas, ada perancangan nak buat buku? Jika ye apakah statusnya kini.

Adeeb: Memang ada plan nak buat buku, tapi sebelum tu saya nak fokuskan dengan bisnes sekarang dahulu. Buat buku bagi saya memang perlu masa yang sesuai, fokus yang sepenuhnya, kerana saya bukan hendak menjual buku, tetapi berkongsi ilmu.

Insyaa Allah sebelum mengeluarkan buku pengembaraan ‘Journey to Homeland’ saya akan siapkan dulu menulis buku pengembaraan saya yang sebelumnya, bertajuk ‘Survival Tour‘ kerana pengembaraan itu yang membuatkan saya lebih kuat dan menjadikan saya ialah saya pada hari ini.

Vocket: Adeeb juga nampaknya telah dipanggil untuk berkongsi pengalaman oleh pihak tertentu. Biasanya apakah yang sering dikongsikan dalam talk tersebut?

Adeeb: Tajuk yang dibawa pada hari itu ialah berkaitan hubungkait perniagaan dan pengembaraan. Antara 2 ini mempunyai persamaan yang cukup kuat dan saya percaya, seorang usahawan bukan sahaja seorang pemimpi, tetapi juga seorang yang sentiasa berusaha menjadikan mimpi itu sebuah realiti.

Pengembaraan akan menjadikan seseorang itu lebih ‘humble’ , ‘gentle’ dan ‘gamble’, juga seorang perancang yang baik. Seperti saya ketika mengembara, tanpa duit yang banyak sekalipun tapi kerana saya punya ‘proper plan’ yang saya bina hampir setahun, membuatkan saya berjaya menamatkan dengan jayanya selari dengan perancangan dan fakta asal pengembaraan, bak kata pepatah, “if you fail to plan, you plan to fail”.

Vocket: Nampaknya Adeeb juga telah menerima beberapa anugerah. Boleh kongsikan tentang ini?

Vocket: Alhamdulillah, sejurus balik sahaja pengembaraan selama 17 bulan saya telah dianugerahkan menjadi Ikon Belia Johor yang pertama, oleh Presiden Belia Johor, Persatuan Majlis Belia Negeri Johor (PBNJ) dan Ketua Pemuda UMNO Bhg Pasir Gudang.

Kemudian itu dapat anugerah Ikon Belia kedua ketika Hari Pekerja yang lepas oleh YB Datuk Khaled Nordin dan terakhir dapat menjadi Ikon MARA sempena MARA 50 tahun.

Populasi di Malaysia sebanyak 30 juta orang, sempena “MARA 50 Tahun” aku telah terpilih untuk bersama 50 orang hebat kelahiran MARA untuk dimuatkan dalam buku ini dan menjadi 3 ‘highlight’ utama! Siapa kata impian tak bisa jadi realiti?

Vocket: Berbalik kepada pengalaman berbasikal dari London ke Malaysia lepas, apakah pengalaman paling berharga yang Adeeb perolehi daripada pengembaraan tersebut?

Adeeb: Berjuta pengalaman yang saya perolehi dari bermacam orang yang saya temui di sepanjang perjalanan saya, semuanya cukup berharga. Setiap seorang yang saya temui mengajar saya bermacam perkara, pelajaran tentang kehidupan.

Namun bagi yang mengikuti perkembangan pengembaraan saya pastinya tahu tentang kisah saya bersama Ohrid, seekor anjing yang mengajar saya erti persahabatan yang lebih hebat dari seorang manusia.

Baca: Berbasikal Dari London Ke Malaysia, 3 Pemuda Ini Dibantu Lelaki Tua Kaya Yang Sangat Zuhud

Vocket: Bagaimana pula dari segi perubahan kepada diri? Apakah perkara positif yang telah Adeeb rasakan?

Adeeb: ‘The brand-new me‘. Air yang bertakung akan membusuk, air yang mengalir akan sentiasa baru dan bersih. Sebelum ‘Survival Tour’ dan ‘Journey to Homeland’, saya banyak mengembara ke sana sini, pergi dan pulang, sama sahaja yang bawa pulang hanya penat dan lelah.

Hinggalah di ‘Survival Tour’, saya singgah ke sebuah tempat ini lalu diajukan soalan, “mengapa perlu saya mengembara?”, saya jawab mengenal diri. Disuruh saya “muhasabah diri”, dijawab mengenal Tuhan, disuruh saya sujud di atas sejadah.

Titik itu saya tanya pada diri, apa yang saya cari di luar sini, untuk apa berpenat lelah begini sekali, manakala ketika di Istanbul, diajukan pula soalan “apakah niatmu?” Saya terpaku diam, sudahkah aku berniat untuk pengembaraan ini? Apa guna, “rukun” mengembara aku khatam tetapi tiada niat yang betul?

Seperti solat lengkap rukunnya beserta tertib, namun tanpa niat tidak sah solatnya. Begitulah juga pengembaraan.

Malah bukan sahaja pengembaraan, apa juga yang kita lakukan, dahulukan dengan niat, maka lainnya jadi ibadah dan dipermudah Allah swt. Niat. Tujuan. Matlamat.

Berikut saya kongsikan sebahagina daripada beberapa kisah sewaktu bersama tetamu yang singgah dan menginap di Haus by SSMY:

Harini aku nak cerita tentang guest aku, seorang traveler dari Morocco. Nama dia Yahya, beragama Islam, 27.

Aku ambil dia setelah sampai di Johor Bahru dari Kuala Lumpur untuk menginap beberapa malam di @hausbyssmy , aku ambil dia waktu tu hampir nak berbuka tunjuk bilik dia untuk bersihkan diri dan ajak berbuka sama di Café di bawah. Tidak putus ucapan terima kasih kepada aku.

Lepas berbuka dia bersiap nak pergi tarawih, lokasi @hausbyssmy berhadapan dengan pentas Danga Bay dan staff aku cerita kat dia masjid macam dekat lalu dia terus nak berjalan kaki ke masjid Sultan Abu Bakar. Nasib adik aku tahan dan hantar dia, kalau jalan kaki alamatnya dia sampai sana tarawih habis dah.

Pulang dari tarawih kami duduk satu table minum dan berkongsi cerita pengembaraan masing-masing. Dipendekkan cerita, aku tanya ‘kenapa’ dia mengembara, aku kata ada orang mengembara sebab nak lari, ada yang nak mencari, dan bermacam lagi.

Aku mula dengan cerita aku, ketika di Yala, aku ditanya soalan ‘kenapa’ tu, aku cakap aku nak tengok dunia, kenal Tuhan kenal diri lalu dijawab semula, untuk apa perlu keluar, google boleh tunjuk satu dunia, atas sejadah boleh kenal Tuhan, sendiri takkan tak kenal diri sendiri. Aku terbangang tak tahu nak balas apa.

Kemudian, di Turki, imam kata pula, apa niat aku mengembara? Rupanya tak ada niat! Aku mengembara kosong, bagai solat lengkap semua rukun, tapi lupa niat, jadi tak sah solat. Tanpa niat dalam mengembara, kalau mati jadi mati katak, kalau berniat, jadi ibadah!

Lalu, aku tanya kembali. Kenapa dia mengembara? Apa niat dia? Dia cuba berkata-kata, tapi seakan tersangkut-sangkut, dia cuba menahan, sebak dalam dada, air mata mula bergenang, tatkala aku usap bahu dia, “chill brother” dia terus menangis.

Kata dia, dia malu, dia cemburu, tengok Islam kat sini, siapa pun pandai baca Quran, siapa pun boleh baca jawi, boleh bertutur arab, bahasa akhirat. Keluarga Islam tapi mak ayah tak ajar semua tu.

Dia malu, sedih, dia keluar ni nak cari Islam, nak kenal Islam, nak belajar bahasa Arab, nak tahu apa dia baca tiap-tiap hari rukuk dan sujud tu. Jadi Islam hanya pada nama. Dia malu pada diri dia, pada Tuhan.

Semoga kisah dia, jadi pedoman kita semua di bulan yang mulia ini. Dia masih disini, kalau nak jumpa borak-borak dengan dia, gadis-gadis nak masuk meminang dia ke, muka da macam Bront Palarae ni, bolehlah datang singgah di HAUS BY SSMY. Berbuka puasa bersama kami.

Dari seorang ‘guest’ bertukar ke ‘guest’ yang lain, bermacam negara bermacam cara, bermacam pelajaran yang kau terima dari mereka walaupun kau tak keluar mengembara sekarang.

Ini guest aku dari Patagonia, Argentina. Journalist televisyen ambil keputusan berhenti kerja dan keluar mengembara di usia yang agak lewat sebenarnya untuk dia, 37 tahun.

Seboleh-boleh dia nak interview aku, sampai sanggup tak nak makan dulu. Aku minta letak kamera tu statik tapi dia tak na. Dia kata dia biasa macam gini. Aku terima dan terus diwawancara, begitu banyak soalan diajukan.

Aku jawab seikhlas hati, terus dari apa yang aku rasa, aku lihat sepanjang mengembara. Semakin lama soalan semakin sensitif, berkaitan diri sendiri, pencarian, motif, keluarga, dan bermacam lagi.

Pertama kali dalam interview, orang yang interview aku menangis, bergenang air mata dia sambil sembunyikan di sebalik kamera itu. Baru aku sedar, baru aku faham, tidak, ini bukan kerana aku, tapi kerana dia, ini untuk dia. Aku suka menganalisa orang yang aku jumpa, aku boleh membaca hati dan niat seseorang dalam hanya beberapa jam luangkan masa dengan mereka.

Aku yakin, sudah terlalu lama dia pendam dalam hati. Ingin mengembara, keluar melihat dunia, mengejar impian. Namun pasti ada yang menghalang. Keluarga, keadaan, rasa takut dalam diri, duit, dan bermacam lagi yang membuatkan kakinya bagai dirantai.

4 bulan di jalanan, dia sudah melihatkan berbagai kisah, mempelajari bermacam pelajaran. Tatkala aku tuturkan “the road will teach you“, berjujuran air mata dia.

Selesai ‘interview session‘ dia peluk erat, “you’re a great man“. Cukup, sungguh bermakna buat aku. Tatkala ada yang sangsi akan cara aku, tapi ada yang diluar sana mengagumi dan terinspirasi.

Terima kasih. Aku bukan sempurna. Aku masih mencari kepingan-kepingan diri di luar sana untuk menjadikan aku lebih baik dari hari ini.

Vocket: Ada merancang untuk travel lagi di waktu terdekat? Atau mungkin di masa depan? Jika ye, ke mana?

Adeeb: Mengembara sudah menjadi nadi hidup saya. Namun saya juga percaya dimana saya berada, apa saya lakukan, dengan siapa saya berjumpa, segalanya sudah ditakdirkan Dia.

Live in the present, that’s why it’s called a present, now is a gift. Setakat ini saya sudah siapkan route Indonesia dari hujung ke hujung. Bila akan dilaksanakan tu, masih tidak tahu lagi. Tapi sejujurnya bila kita tahu yang betapa mudahnya hidup kat luar sana, walau tanpa apa-apa, kita rasa susah hidup di dalam sini, walau semua benda kita ada.

Vocket: Baiklah Adeeb. Terima kasih untuk perkongsian kali ini. Apakah pesanan Adeeb buat pembaca Vocket yang ingin mengembara dalam tempoh yang jauh dan lama sepertimana yang telah Adeeb lakukan.

Adeeb: Apa jua yang sedang kita cari, sebenarnya ia juga sedang mencari kita. Buatlah dengan tujuan yang betul, matlamat yang betul dan dengan niat kerana Dia.

Saya telah lihat adanya Dia, telah rasa dekatnya Dia. Tak kira apa jua yang kalian lakukan usah sesekali lupa untuk hormati pengembaraan orang lain dan cara mereka.

Dan jangan sesekali anggap perjalanan kita dengan mereka adalah sama kerana saya sudah mengembara bersama bermacam jenis orang. Tidak semestinya kita di dalam perjalanan yang sama, apa yang kita lihat, rasa dan mengerti itu juga akan sama. Ia takkan mungkin sama.

Walau berbeza pendapat, itu masih tetap indah. Cuma ada masa kita perlu tahu bila harus kita melepaskan kerana untuk menjadi seorang yang lebih kuat, kita harus belajar bertarung seorang diri.

Vocket: Dan apa pula pesanan Adeeb buat pembaca yang mungkin berminat untuk menceburi perniagaan seperti Adeeb.

Adeeb: Tidak bahaya sesebuah kapal apabila berada di atas air, tetapi yang bahaya bila ada air di dalamnya. Tidak bahaya seseorang hamba di dunia, tetapi yang bahaya jika dunia di dalam hatinya.

Berniagalah kerana itu sunnah dari Baginda. Juga berniagalah demi keluarga juga demi untuk membantu saudaramu yang lain.

Biar pendiam tapi berisi, daripada bising menyusahkan orang; biar banyak ingatkan mati, daripada hidup bagaikan arang.

Buat Adeeb, terima kasih atas perkongsian kali ini. Semoga ia dapat memberi manfaat dan inspirasi buat pembaca Vocket. Juga, kami di Vocket mendoakan agar segala impian Adeeb akan tercapai.

Jika diperhatikan, saya percaya telah banyak yang telah Adeeb pelajari sewaktu di jalanan sehingga berjaya membentuk diri beliau menjadi seorang individu sebagaimana hari ini.

Anda boleh ikuti perkembangan Adeeb di akaun Facebook Muhammad Adeebs dan juga di FB Page Haus By SSMY. Untuk pengetahuan anda, Haus By SSMY juga turut menyediakan buffet Ramadhan dan menu ala-carte di sepanjang bulan Ramadhan kali ini bagi mereka yang ingin berbuka puasa dan bersahur.

Selamat tinggal Yahya, semoga Tuhan sentiasa bersama kamu. Doa dia buat aku,
“Semoga Allah swt bukakan pintu Syurga sepertimana aku buka pintu Haus By SSMY untuk dia.”  Masya-Allah, doa ini, cukup kuat, cukup berat, doa dari mereka (musafir) ini yang aku mahukan. Aaminnn, aaminnn ya rabbal alamin.

Buat pembaca di luar sana, semoga apa yang telah dikongsikan kali ini bukan hanya memberi inspirasi kepada anda, tapi juga turut memberi satu dimensi dan sudut pandang yang berbeza terutama setelah kembalinya anda daripada mengembara.

Sesungguhnya banyak perkara dapat dipelajari di jalanan. Keluarlah mengembara dan kembalilah bila tiba masanya dengan semangat dan diri anda yang baru serta menjadi seorang yang lebih positif.

Baca lagi: Rugi Dalam Perniagaan, Pemuda Ini Tekad Mengembara Ke USA Dan Cari Peluang Baru